Dirulaguntzen Plan Estrategikoa 2020-2022 - Beasaingo Udala\nDirulaguntzen Plan Estrategikoa 2020-2022\nArgitaratua: 20 Abendua 2019\nAzken eguneratzea: 20 Abendua 2019\nDirulaguntzei buruzko 38/2003 Lege Orokorrak, dirulaguntzen gastu publikoaren kudeaketan eraginkortasuna eta efizientzia hobetzeko tresna gisa, Dirulaguntzen Plan Estrategiko bat egiteko beharra ezartzen du, lortu beharreko helburuak aurreikusitako kostuekin erlazionatu ahal izateko.\nHorrekin bat etorriz, Beasaingo Udalaren 2020-2022 Dirulaguntzen Plan Estrategikoa egiten da, herritarren beharrei erantzutea helburu duena, behar gehien duten sektoreei modu eraginkorrean lagunduz eta udalerriaren garapen sozial, ekonomiko eta iraunkorrarekin konpromisoa hartuz.\nAdministrazioaren ikuspegitik, dirulaguntzak interes orokorrekotzat jotzen diren gizarte-ekimen jakin batzuk sustatzeko teknika bat dira eta Administrazio publikoaren eta herritarren arteko lankidetza bultzatzeko modu bat, interes publikoko jardueren kudeaketan.\nOro har, diru-laguntza horien hartzaileak irabazi-asmorik gabeko erakundeetan antolatutako taldeak izan ohi dira, hala nola elkarteak edo fundazioak, eta horien jarduera-eremuak askotarikoak dira: gizarte-ekintza, kultura, hezkuntza, ingurumena, kirola, emakumeen eta gizonen arteko berdintasunaren sustapena, garapenerako lankidetza, etab.\nKontuan hartuta dirulaguntzak gastu publikoaren modalitate garrantzitsua direla eta hartzaileak oso heterogeneoak direla, beharrezkoa da haien prozedura eta funtsezko alderdi nagusien arauketa ezartzea.\nHorrela, 2020-2022 Dirulaguntzen Plan Estrategikoa beharrezko osagarria izango da diru-laguntzak emateko, 2020-2022 aldirako Beasaingo Udalaren dirulaguntzen arloko printzipio eta estrategiak laburbiltzeko, izapidetzeko eta emateko araubidea edo prozedura edozein dela ere, eta honako hauek bereiziko dira:\n- Norgehiagoka araubidean emandako dirulaguntzak, hau da, aurkeztutako eskabideak konparatzeko aurretiazko prozesu bat egin behar dutenak, haien arteko lehentasun hurrenkera bat ezartzeko oinarri arautzaileetan eta deialdi publiko batean aldez aurretik finkatutako balorazio-irizpideekin, eta balorazio handiena lortu duten hautagaiei esleitzeko.\nHala ere, dirulaguntza arautzen duten oinarriek salbuetsi ahal izango dute aurkeztutako eskabideen artean lehentasun ordena bat ezartzeko betekizunetik, baldin eta deialdian adierazitako kreditua nahikoa bada, eskabideak aurkezteko epea amaitu ondoren.\n- Zuzeneko emakida araubideko dirulaguntzak, aldez aurreko deialdi publikorik egin beharrik gabe. Emakida-araubide hau salbuespenezkoa da eta honako dirulaguntza mota hauetara mugatzen da:\nToki erakundeen aurrekontuetan izendun gisa aurreikusitakoak, hitzarmenetan eta dirulaguntza horiek arautzen dituen araudian jasotako baldintzetan.\nEmatea edo zenbatekoa Administrazioari lege mailako arau batek ezartzen dionean.\nBeste dirulaguntza batzuk, salbuespen gisa, interes publiko, sozial, ekonomiko edo humanitarioko arrazoiak egiaztatzen dituztenak, edo deialdi publikoa zailtzen duten behar bezala justifikatutako beste batzuk.\nDiru-laguntzen plan estrategikoa egitea arautzen duen esparru juridikoa, funtsean, honako hauetan dago jasota:\n- Diru-laguntzei buruzko azaroaren 17ko 38/2003 Lege Orokorraren 8.1 artikulua eta 13. eta 17. xedapen gehigarriak.\n- Uztailaren 21eko 887/2006 Errege Dekretuak onartutako Diru-laguntzen Erregelamendu Orokorraren 10. artikulutik 15. artikulura.\n- Diru-laguntzak arautzen dituen udal-araua.\nDiru-laguntzen Erregelamendu Orokorraren zioen azalpenean, Diru-laguntzen Plan Estrategikoa beharrezko tresna gisa definitu eta kontzeptualizatu da, aurrekontua esleitzeko politika dirulaguntzen bidez kudeatutako politika publiko bakoitzean lortutako errendimendu eta helburuekin lotzeko.\nDiru-laguntzei buruzko azaroaren 17ko 38/2003 Lege Orokorraren 8. artikuluan ezarritakoarekin bat etorriz, “herri-administrazioetako organoek edo diru-laguntzak ezartzea proposatzen duen edozein erakundek, aldez aurretik, diru-laguntzen plan estrategiko batean zehaztu beharko dituzte haren aplikazioaren bidez lortu nahi diren xedeak eta ondorioak, hura lortzeko behar den epea, aurreikus daitezkeen kostuak eta finantzaketa-iturriak, betiere aurrekontu egonkortasunari buruzko helburuak betetzearen menpe.\nDirulaguntzen plan estrategikoa politika publikoak planifikatzeko tresna programatiko bat da, arau-izaerarik gabea, eta haren edukiak ez du ez eskubiderik ez betebeharrik sortzen; haren eraginkortasuna dirulaguntza lerroak abian jartzearen baldintzapean geratzen da, aurrekontuaren baliabideen arabera.\nBeasaingo Udalaren 2020-2012 aldirako Plan Estrategikoa I. eranskinean jasota dago, Diru-laguntzei buruzko Lege Orokorraren Erregelamendua onartzen duen uztailaren 21eko 887/2006 Errege Dekretuaren 12. artikuluan ezarritakoaren arabera, eta honako hau jasotzen du:\nPlanaren indarraldian erakunde-ekintzarekin lortu nahi den eragina eta inpaktua deskribatzen duten helburu estrategikoak, Planaren lehenengo urtean (2020) diru-laguntzak emateko kredituak jasotzen dituen aurrekontu-programaren helburuei lotuta daudenak. Hauek dira:\n1.- Gizarte-ekintza sustatzea\n2.- Udalerriko kultura-jarduera babestea.\n3.- Euskararen ikaskuntza eta erabilera bultzatu eta normalizatzea.\n4.- PrestakuntzaJarduerak sustatzea eskola jardueraren osagarri gisa.\n5.- Kirola sustatzea, jarduera fisiko gisa eta aisialdiko jarduera gisa.\n6.- Merkataritzaren, enpresaren eta turismoaren garapena babestea.\n7.- Udalerri osasungarria eta atsegina sortzen laguntzea.\nHelburu estrategiko bakoitzean zehazten diren diru-laguntza lerro bakoitzak honako hauek jasotzen ditu:\n• Eragindako eskumen arloa eta laguntzen xede diren sektoreak.\n• Hura aplikatzearekin lortu nahi diren helburuak eta ondorioak.\n• Hori lortzeko behar den epea.\n• Gauzatzeko kostuen aurreikuspena eta finantzaketa-iturriak.\n• Ekintza-plana, planean txertatutako diru-laguntzen lerroa edo lerroak abian jartzeko mekanismoak zehazten dituena.\n• Planaren helburuarekin zerikusia duten adierazleak, bakoitzaren egoera eta helburuak betetzean lortutako aurrerapenak ezagutu ahal izateko.\nPlan Estrategiko honetan aurreikusitako dirulaguntzak benetan ezarri ahal izateko, urte bakoitzeko udal-aurrekontuan dagozkion kredituak sartu beharko dira, eta dirulaguntzen deialdia arautuko duten oinarriak onartu beharko dira, eta salbuespenez, zuzeneko emakidaz.\nDiru-laguntza emateko, ezinbestekoa da aurrekontu-egonkortasunaren, finantza-iraunkortasunaren eta gastu-arauaren printzipioak betetzea.\nONARTZEKO ESKUMENA DUEN ORGANOA\nDirulaguntzen Lege Orokorraren 8. artikuluak Dirulaguntzen Plan Estrategiko bat onartzeko betebeharra ezartzen du, baina ez du ezartzen zein den horretarako organo eskuduna. Bestalde, Toki Araubidearen Oinarriak arautzen dituen Legeak (TAOAL) ez du aipatu tresna aipatzen diren eskumenak udal organoen artean banatzeko orduan. Horren ondorioz, ez dago argi zein den onartzeko organo eskuduna.\nLege hutsune bat dago Dirulaguntzen Plan Estrategikoarentzat. Ezin da parekatu aurrekonturako xedatuta dagoenarekin, Plan Estrategikoa, ez baita kudeaketa ekonomikorako tresna bat, plangintzakoa baizik. Horren ondorioz, ez da hirugarrenen aldeko betebeharrik edo konpromisorik sortzen; aitzitik, udalerriak jarraitu beharreko ildo batzuk baino ez dira ezartzen, eta ez dira lotesleak izango.\nBeraz, badirudi egokiena dela Alkateari esleitzea hura onartzeko eskumena, TAOAL Legearen 21.1 s) artikuluan oinarrituta; izan ere, egiazki, Dirulaguntzei buruzko Lege Orokorrak udalei ezartzen die Dirulaguntzen Plan Estrategiko bat onartzea, baina ez dio eskumen espresua ematen ezein organori, eta egoera hori Toki Araubidearen Oinarriak arautzen dituen Legearen 21.1 s) artikuluan jasotako egitatezko kasuan sartzen da.\nPLANAREN KONTROLA ETA JARRAIPENA\nPlan honen kontrola eta jarraipena urtean behin egingo da, bi alderditan:\n- Emandako diru-laguntzen kontrol ekonomiko-finantzarioa: udal kontu-hartzailetzari dagokio, eta indarrean dagoen legerian jasotako baldintzetan egingo da.\n- Planaren kontrola eta jarraipena urtero egingo du dirulaguntzak kudeatzen dituen sail bakoitzeko arduradun teknikoak, eta, horren ondorioz, hurrengo aurrekontu ekitaldiko lehen hiruhilekoan justifikazio-memoria bat egingo da, zehaztapen hauekin:\n- Xedea, erakunde onuraduna eta emandako zenbatekoa.\n- Justifikatutako, uko egindako eta itzulitako diru-laguntzei buruzko informazioa.\n- Helburuen betetze-maila, jarraipen eta ebaluazio adierazleak aipatuta.\n- Kostu efektiboak, aurreikus daitezkeenekin alderatuta.\n- Lortu nahi diren helburuak betetzeari buruzko ondorioak edo balorazio orokorra, eta, ondorioz, programa mantentzeko edo ezabatzeko proposamena.\n- Hurrengo Plan Estrategikoa egiteko proposamenak.\nMemoria hori dagokion Informazio Batzordean aurkeztuko da.\nINDARRALDIA ETA EGUNERATZEA\nDirulaguntzei buruzko Lege Orokorraren Erregelamenduaren 11.4 artikuluaren arabera, plan estrategikoek hiru urteko indarraldirako aurreikuspenak izango dituzte, eragindako sektorearen izaera berezia dela eta beste plan estrategiko bat ezartzea komeni denean izan ezik.\nErregelamenduzko aurreikuspen hori kontuan hartuta, eta udalaren dirulaguntzen jarduerak eragindako sektoreetan izaera berezirik ikusten ez denez, Plana 2020-2022 aldian egongo da indarrean, hargatik eragotzi gabe dirulaguntzen lerro batzuek indarraldi txikiagoa izatea.\nAurrekoa gorabehera, urtero planaren jarraipena egin beharko da, aurrekontu baliabideak kontuan hartuta, lortu nahi den helburu mailara iristen ez diren edo inbertitutako baliabide mailarako desegokia den dirulaguntzen lerroak aldatu edo ordeztu ahal izan daitezen, eraginkorragoak diren beste batzuekin, edo, hala badagokio, kendu.\nPlan honetan aurreikusi gabeko diru-laguntzen lerroren bat sartu nahi duten aurrekontu-aldaketen kasuan, aldez aurretik edo aldi berean aldatu beharko da.\nLehendik dagoen diru-laguntza lerro baten barruan zenbatekoak aldatu edo diru-laguntza berriak jartzen diren kasuetan, ez da beharrezkoa izango Plana aldatzea. Horretarako, sail kudeatzailearen txostena beharko da, gastu berria sartzen den dirulaguntza lerrora egokitzen dela egiaztatzeko.\nDiru-laguntzen Plan Estrategiko honek 2020ko urtarrilaren 1etik 2022ko abenduaren 31ra arte izango ditu ondorioak.\nGardentasun-printzipioa betetze aldera, Udalak lerro estrategiko bakoitzean emandako dirulaguntzak, laguntza-programak eta deialdiak urtero argitaratuko dira udalaren webgunean, bai eta Diru-laguntzen Oinarri Nazionalean ere, Diru-laguntzei buruzko 38/2003 Lege Orokorraren 20. artikuluan ezarritakoarekin bat etorriz, eta erakunde hartzailea, haren zenbatekoa eta xede duen proiektua edo ekintza adierazita.\nSail kudeatzaile bakoitza izango da aipatutako argitalpenen arduraduna, eta, horretarako, jarraibide egokiak emango dira, horiek betetzeko prozedura ezarriz.\nJarraian, helburu estrategiko bakoitzak zer alderditan eragin nahi duen eta horietako bakoitzerako aurreikusitako diru-laguntza ildoak zehazten dira.\nMendekotasun-egoeran, zaurgarritasun egoeran, babesgabetasun arriskuan eta gizarte bazterketako egoeran dauden kolektiboen beharrei aurre egiten eta arazo espezifikoak konpontzen lagunduko duten ekintzak sustatzea da helburua, bai eta garapenerako lankidetza ekintzak ere. Hau da, pertsonen ongizateari laguntzeko jarduerak.\nOnuradun izan daitezke, bai pertsona fisikoak, bai adierazitako helburuekin bat datozen elkarte edo pertsona juridikoak.\n1.1.- PERTSONEN GIZARTERATZEA ETA AUTONOMIA SUSTATZEN DUTEN PROGRAMAK BABESTEA.\nDirulaguntza helburu duten sektoreak\nBizi kalitatea eta gizarteratzea mugatzen dituen egoera zailean dauden herriko pertsonak eta/edo familiak.\nHelburuak eta lortu nahi diren ondorioak\n- Familiaren eta talde guztien gizarteratzea, autonomia eta ongizatea ahalbidetuz, funtzio asistentziala, sustatzailea, prebentiboa eta babeslea garatuz.\n- Mendekotasun egoeran edo arriskuan dauden pertsonen arreta sustatzea.\nLortzeko beharrezko epeak\nIraupen zehaztu gabea.\n10.200,00 euro (2.020)\nDeialdi publiko bidezko norgehiagoka:\n- Udalbatzak diru-laguntzak emateko baldintzak arautzen dituzten oinarriak onartzea\n- Izapidetzea: sail kudeatzailea.\n- Diru-laguntzak emateko organo eskuduna: alkatea\nSalbuespen gisa, zuzeneko emakida, Alkatearen aldez aurreko memoria, honako hauek ojektibo eta arrazoinalki justifikatzen dituena:\n- Diru-laguntzaren izaera berezia.\n- Deialdi publikoaren zailtasuna.\nJarraipenerako adierazleak eta ebaluazioa\n- Diru-laguntza bakoitzeko onuradun kopurua.\n- Eskatzaileek egiaztatutako gastuaren estaldura-maila\n- Aurrekontu aurreikuspenaren egikaritze maila\n1.2 BALIABIDE EKONOMIKO URRIAK DITUZTEN PERTSONENTZAKO DIRU-LAGUNTZAK\nDiru-laguntza helburu duten sektoreak\n- Udal-zergak ordaintzeko baliabide ekonomiko urriak dituzten herriko pertsona fisikoak.\n- Gastu zehatz batzuri aurre egiteko baliabide ekonomiko urriak dituzten herriko pertsona fisikoak.\nBabesik gabe geratzeko arriskuan dauden pertsonen eta familien ongizatea sustatzea.\n35.000 euro (2.020)\n1.3 ADINEKO PERTSONAK LAGUNTZEA\nAranealde Jubilatu eta pentsiodunen elkartea\n- Beste pertsona batzuekin harremanak izateko topagune bat eskaintzea.\n- Estimulazio eta jolas-jarduerak antolatzea.\n- Udalerrian zahartze aktiboari dagokionean erreferente izan.\n55.439,00 euro (2.020)\nUdalaren finantzaketa eta elkartearen berezko diru-sarrerak\n- Bazkide kopurua\n- Antolatutako jarduera kopurua\n- Jarduerako partaide kopurua.\n1.4.- GIZON ETA EMAKUMEEN ARTEKO BERDINTASUNA SUSTATZEA\nGizon eta emakumeen arteko berdintasuna sustatzea helburu duten herriko elkarteak\n- Gizon eta emakumeen arteko elkartasun eta berdintasun baloreak sustatzea\n- Emakumeen kontrako indarkeriaren inguruko sentsibilizazioa eta prebentzioa helburu duten proiketuak bultzatzea\n15.000,00 euro (2.020)\n- Egindako sentsibilizazio eta prebentzio jarduera kopurua.\n- Jardueretako partaide kopurua.\n- Elkarteen bazkide kopurua.\n1.5.- GIZARTE-LANKIDETZA ETA GARAPENERAKO LAGUNTZA\n- Euskal Autonomia Erkidegoko Irabazi-asmorik gabeko elkarteak, nazioarteko lankidetzarako, sentsibilizaziorako eta garapenerako hezkuntzarako jarduerak egiteko.\n- Garatze Prozesuan dauden Herrialdeetan larrialdietan eta ekintza humanitarioetan aritzen diren Euskal Autonomia Erkidegoko GKEak.\n- Garabide Kultur Elkartea.\n- Herrian, gizarte arloan, Beasaingo herritarren bizi kalitatea hobetzeko lanean ari diren erakundeak\n- Pertsonen osasuna eta bizi-kalitatea hobetzea helburu duten esku-hartze- edo/eta sentsibilizazio-proiektuak bultzatzea.\n- Garapen-bidean dauden herrialdeetako biztanleen bizi-baldintzak hobetzen laguntzea, mundu bidezkoagoa eta solidarioagoa lortzeko konpromiso-jarrerak sortuz herritarrengan.\n183.124,00 euro (2.020)\nUdal finantzazioa, elkartearen sarrera propioak eta beste erakunde batzuen finantziazioa\n- Diruz lagundutako proiektu kopurua.\n- Emandako diru-laguntza kopurua.\n- Artatutako pertsona kopurua.\n- Diruz lagundutako erakunde kopurua.\n- Sentsibilizazio eta heziketa jarduera kopurua.\n1.6.- OSASUNA ETA ONGIZATEA SUSTATZEA\nBeasainen osasunarekin eta bizi-kalitatearekin lotutako ikerketa proiektuak garatzen dituzten erakundeak\nPertsonen osasuna eta bizi-kalitatea hobetzea helburu duten eskuhartze- eta/edo sentsibilizazio proiektuak bultzatzea\n79.000,00 euro (2.020)\n- Egindako ikerketa kopurua.\n1.7.- GIZARTE LARRIALDIETARAKO GASTUAK\nOhiko edo ezohiko gastu espezifikoei aurre egiteko baliabide nahikorik ez duten udalerriko pertsonak eta/edo familiak.\nGizarte bazterketako egoerak prebenitzea, saihestea edo arintzea.\n88.500,00 euro (2.020)\n- Eskabide kopurua: onartuak eta ukatuak.\n- Titular berriak.\n- Emandako eskabideen titularrak, guztira: emakumeak eta gizonak\n- Ijito arrazako titularrak: emakumeak eta gizonak\n- Etorkinak: emakumeak eta gizonak.\n- Beste batzuk: emakumeak eta gizonak.\n- Familia onuradunen motak.\n- Onuradunen kopurua.\n- Eskatzaileek egiaztatutako gastuaren estaldura maila\n- Aurrekontu aurreikuspenaren gauzatze maila.\n2.- UDALERRIKO EKINTZA KULTURALAK BABESTEA\nGarapen komunitarioa, kultura sorkuntza eta aisialdiko eta jaiegunetako ekitaldien sustapena bultzatzen duten jarduera soziokulturalak sustatu nahi dira herritarren asebetetzea maila lortzea ongizatea bermatzeko. Aldi berean ere, euskal kultura eta ondare inmateriala babesteko eta ezagutzera emateko jarduerak.\nEra berean, haur eta gazteentzako programak sustatzen dituzten ekimenei laguntza eman nahi zaie, garapen pertsonala eta autonomia bultzatzeko.\n2.1.- KULTUR ETA JAI-JARDUERA EKINTZEN GARAPENA.\nBeasaindarren intereserako jarduera kulturalak egiten dituzten herriko elkarteak\n- Kulturalki aktiboa den herria sortzea bultzatu: arte eszenikoak, plastikoak eta kultur adierazpenak oro har eskaintzea eta kultur sorkuntza dinamizatzea.\n- Herrigintza, kulturgintza eta euskal kulturaren transmisioa.\n- Kultur jarduerak herriko eta landa auzoetan egingo direla bermatzea.\n199.584,00 euro (2.020)\n- Egindako ekitaldien kopurua.\n- Jarduera aurrera eramateko egindako ordu kopurua.\n- Jarduera antolatzen inplikatutako pertsona kopurua\n- Ikusle kopurua.\n2.2.- KULTUR SORKUNTZA SUSTATZEA.\nLiteratura eta Musika jarduerak garatzen dituzten pertsona fisikoak\n- Musika eta literatura sorkuntza bultzatzea.\n- Urteko Musika eta literatura eskaintza bultzatzea.\n16.000,00 euro (2.020)\nUdal finantzazioa eta beste erakunde batzuk\n- Sari kopurua.\n- Ekitaldi kopurua\n- Parte-hartzaile kopurua.\nEUSKARAREN IKASKUNTZA ETA ERABILERA BULTZATZEA ETA NORMALIZATZEA.\nEuskararen erabilera normalizatzeari ekin nahi zaio, haren ikaskuntza erraztuz eta erabilera bultzatuz. Horretarako, hirigintzako paisaian eta herritarren eguneroko jarduera guztietan euskararen presentzia sendotu nahi da.\n3.1.- EUSKARAREN IKASKUNTZA BULTZATZEA\n- Euskara ikastea sustatzea, hizkuntza bizirik mantentzeko\n23.000,00 euro (2.020)\n- Ikasle kopurua.\n- Ikastaroa gainditzen duten ikasle kopurua.\n3.2 EUSKARAREN ERABILERA NORMALIZATZEA.\n- Euskararen erabilera bultzatzea helburu duten herriko elkarteak\n- Tokiko eta eskualdeko euskarazko komunikabideak\n- Euskararen erabilera sustatzea, hizkuntza bizirik mantentzeko.\nUrteko 105.286,00 euro (2.020)\nUdal finantzazioa eta beste administrazio publikoak\n- Egindako jarduera kopurua.\n- Jardueretako parte-hartzaile kopurua.\n- Hiztun kopurua.\n4.- JARDUERAK SUSTATZEA ESKOLA-JARDUERAREN OSAGARRI GISA\nHelburu estrategiko honek irakaskuntzarekin lotutako eskolaz kanpoko jarduerak lortzen lagundu nahi du\n4.1 HEZKUNTZARI LAGUNTZEKO PROGRAMA\nBizikidetza, erantzunkidetasuna, aukera-berdintasuna, … oinarritutako prestakuntza-jarduerak eta hazkunde pertsonaleko jarduerak sustatzea.\nUrteko 72.000,00 euro (2.020)\n- Egindako ekintza kopurua\n- Parte-hartzaile kopurua\n5.- JARDUERA FISIKOA ETA AISIALDIA SUSTATZEA ETA BULTZATZEA.\nAriketa fisikoak garapen pertsonalean eta bizitza osasungarria bermatzen laguntzen duela kontuan hartuta, helburua da praktika hori babestea, helburu horiek lortze aldera. Horregatik, horren inguruan egiten diren kirola eta aisialdiko jarduerak sustatu nahi dira, horretarako erabiltzen diren instalazioak ondo kudeatuz.\n5.1 KIROL ETA AISIALDIKO JARDUERAK BULTZATZEA\n- Kirola egitea helburu duten pertsona fisikoak, kirol erakundeak edo irabazi asmorik gabeko elkarteak.\n- Udalerrian kirol ekitaldiak egiten dituzten pertsona fisikoak eta juridikoak.\n- Kirol jarduera areagotzea diziplina guztietan, kirol minoritarioak barne.\n- Kirolaren bidez osasuna hobetzea.\n- Gizarte eta federazio funtzioa eta kirol erakundeen lana bultzatzea.\n- Udalerria sustatzeko kirol ekitaldiak garatzea.\n339.637,12 euro (2.020)\nUdal finantzazioa, elkartearen sarrera propioak, babesleak eta beste erakunde batzuen finantziazioa\n- Egindako ekintza kopurua.\n- Bertaratutako pertsona kopurua.\n- Jokalari eta emakumezko teknikari kopurua.\n- Parte hartutako lehiaketa kopurua\n6.- GARAPEN EKONOMIKO ETA SOZIALA SUSTATZEA ETA TOKIKO TURISMOA SUSTATZEA.\nUdala dinamizatu nahi da jarduera ekonomikoak garatuz, merkataritza, enpresa eta turismo sektoreak sustatuz.\n6.1 EKINTZAILEENTZAKO ETA ENPRESENTZAKO GARAPEN ETA AUKERA GUNE BERRIAK SORTZEA\n- Jarduera ekonomikoa sortzen laguntzen duten proiektuak dituzten pertsona fisikoak edo legez eratutako erakundeak.\n- Ekintzaileentzako eta enpresentzako garapen eta aukera espazio berriak sortzen laguntzea.\n- Udalerriaren garapen ekonomiko eta sozialean parte hartzen duten eragileen arteko lankidetza sareak ezartzea.\n- Inguruko enpresen eta enpleguaren hazkundea.\n- Dinamizazio ekonomikoa laguntzen duten jarduerak bultzatzea.\n1.000,00 euro (2.020)\n- Coworking zentru kopurua.\n- Zentro bakoitzeko parte-hartzaile kopurua.\n6.2 UDALERRIKO MERKATARITZA SEKTOREA BULTZATZEA\n- Merkataritza eremuan udalerri aktibo baten alde egiten duten jarduerak egiten dituzten pertsona fisikoak eta elkarteak.\n- Saltoki txikiei laguntzea.\n- Hurbileko produktuen merkataritza eta salmenta sustatzea.\n- Dinamizazio ekonomikoa bultzatzen duten jarduerak bultzatzea.\n30.387,50 euro (2.020)\nUdal finantzazioa eta beste erakunde publiko\n- Ekitaldietara bertaratutakoen kopurua.\n6.3 UDALERRIAN TURISMOA SUSTATZEA\n- Jarduera turistikoa sortzen laguntzen duten proiektuak dituzten pertsona fisikoak edo legez eratutako erakundeak.\n- Odolki kofradia\n- Udalerriko turismo-sustapena eta jarduera ekonomikoa bultzatzea.\n5.500,00 euro (2.020)\nUdal finantzazioa eta beste erakunde publikoena\n- Partehartzaile kopurua.\nBeasaingo herritarrak ingurumenarekin konprometitutako ingurune zainduan, seguruan, irisgarrian bizi daitezen laguntzen duten jarduerak eta jarduerak sustatzea du helburu.\n7.1.- ERAIKINAK ETA AZPIEGITURAK BIRGAITZEA ETA SEGURTASUN-, OSASUNGARRITASUN- ETA APAINDURA-BALDINTZETAN MANTENTZEA.\n- Pertsona fisikoak, juridikoak eta jabeen erkidegoak EITetatik eratorritako jarduketetarako.\n- Pertsona fisikoak, auzolaneko proiektuak egiteko auzo elkarteak.\n- Eraikitako parkea birgaitzea eta eraikinen segurtasun eta apaindura baldintzak mantentzea.\n- Bizitegi eraikinetarako irisgarritasuna hobetzea.\n- Auzoetako azpiegiturak mantentzea eta hobetzea.\n25.130,00 euro (2.020).\n- Egindako jarduketen kopurua.\n- Emandako diru-laguntzen zenbatekoa.\npdf Finantzaketa laburpen taula - 2020rako aurreikuspena (91 KB)


Gorondagane eskolak patio estalia edukiko du 2020rako - Sondika - Aikor.eus\nGorondagane eskolak patio estalia edukiko du 2020rako\nAikor aldizkaria 2019-02-20 12:02\nSondikako Udalak jakinarazi duenez, Eusko Jaurlaritzak Gorondagane eskolako patioa estaltzea sartu du 2020rako Jarduketa Planean. Hori aspalditik eskatu den neurria da, eta Xabier Zubiaur alkatea pozik azaldu da Lakuak hartutako konpromisoarekin.\n“Ikasleak aire zabalean jolastu ahalko dira eguraldiaren menpe egon barik”, esan du. “Eskerrak eman nahi dizkiogu Eusko Jaurlaritzari gure arazoa ulertzeagatik eta gure eskola hobetzeko hartu duen konpromisoagatik”.\nArkitekto bat udal eta eskolako ordezkariekin batuko da, zer nolako estalkia ipiniko den erabakitzeko. Bestetik, orain dela hile batzuk, Eusko Jaurlaritzak adierazi zuen eskolako haur hezkuntzako eraikineko teilatua konponduko zuela. Lan horiei aurtengo udan ekingo diete, eta patioa 2020an estaliko dute.


Durangoko Merinaldearen Amankomunazgoa - Durangaldeko Behargintzak indartu egin du Covid- 19aren eragina arintzeko hainbat erakundetatik ETEek eta autonomoek jaso ditzaketen laguntzei buruzko aholkularitza\nDurangaldeko Behargintzak indartu egin du Covid- 19aren eragina arintzeko hainbat erakundetatik ETEek eta autonomoek jaso ditzaketen laguntzei buruzko aholkularitza\nDurangaldeko Mankomunitateak, Garapenerako Eskualdeko Agentziaren – Durangaldeko Behargintzaren, bitartez, indartu egin du ETEei eta euren kontura lan egiten duten langileei aholkularitza emateko zerbitzua.\nAholkularitza hori, Covid-19aren krisiak sortutako eragin ekonomikoa arintzeko erakundeek ematen dituzten laguntza ekonomikoei eta laguntzeko bestelako neurriei buruzkoa da.\nIzan ere, pandemia ekonomiaren alorrean ere sortzen ari den egoera zailaz jabetuta, Durangaldeko Mankomunitatetik zabaldu egin da autonomoei eta ETEei arreta emateko aholkularitza zerbitzua, erakundeek martxan jarritako laguntza ekonomikoei buruzko informazioa, aholkularitza eta laguntza emango duten langile espezifikoen bitartez.\nModu berean, Durangaldeko Behargintzatik, kolektibo horren prestakuntzarako behar posibleak aztertzen ari dira, ikastaroak antolatzeko edo gaur egun daudenei buruzko informazioa bideratzeko xedez, langile autonomoen eskumen profesionalak hobetzeko, eraldaketa digitalarekin erlazionatutakoa, batez ere.\nGarapenerako Eskualdeko Agentziatik – Durangaldeko Behargintzatik, pertsona horiek guztiak zerbitzua erabiltzera eta eurekin harremanetan jartzeko datuak ematera animatzeko informazio kanpaina jarri da martxan, edozein berrikuntza jasotzeko aukera emango dien komunikazio sistema eraginkorra ezarri ahal izateko, autonomoen eta 5 behargin arteko ETEen kasuan, batez ere.\nHarremana ezartzeko lehenetsiko diren moduak 946232522 telefono zenbakia eta pymes.mdurango@bizkaia.org helbide elektronikoa dira. Aste honetan, aurrez-aurreko arreta aurretiazko hitzorduarekin eta maskara erabilita egingo da.


Eraldaketa digitala eta kultura erronkak • ZUZEU\nEraldaketa digitala eta kultura erronkak –\nEraldaketa digitalak kultura- eta sormen-proiektuei eskaintzen dizkien abantailak\nAsko dira eraldaketa digitalak sormen- eta kultura-proiektuei eskaintzen dizkien abantailak. Azken erabiltzaileekin komunikatzeko bide berriak gure esku daude. Are gehiago, audientzia berrietara ere heldu gaitezke. Ez duzu sinesten? Helburu horiek dituen teknologiarengan konfiantzarik ez duen horietakoa zara?\nDatu bat errealitate horretaz konbentzitu zaitezen: Europako biztanleriaren %94a internetera konektatuta dago. Ezagutzen duzu gaur egun sakelako telefonorik ez duenik? Ezagutzen duzu inoiz internetera konektatu ez denik?\nAldaketa horrek aukera asko eskaintzen dizkigu:\nProiektuaren kudeaketa hobetzen du\nProzesuak aldatu dira: kudeaketarako modu berriak ditugu eta tresna ugari, barne-komunikazioa errazten dutenak. Proiektu baten aurrerapausoak jarraitu ditzakegu edozein leku eta momentutan eta prozesuak arindu egiten dira.\nHorrez gain, tresnak erabiltzeaz gain, bada beste faktore onuragarri bat: orain, prozesuak ebaluatu eta neurtzeko aukera dugu, datuak lortzeko, ematen ari garen pausoak aztertzeko eta hobetu behar ditugun alderdiak identifikatzeko.\nFormatu eta bide berriek aukera ugari ematen dituzte mezuak zabaltzeko eta publikoa erakartzeko. Sormenari bide emateko mugak zabaltzen dira. Eta kulturari dagokionez, ausartu beharra dago sormenak indarra izateko, ez?\nOnuradunen esperientzia hobetzen du\nAldaketa horien ondorioz, gure kultura-proposamena ez da kultura-egitate hutsean geratuko. Esperientzia askoz globalagoa eskaintzen du, hainbat esparru hartu eta testuinguru analogiko eta digitala gaindituko dituena. Gure bizitzak ez ditu dagoeneko muga horiek bereizten; gure bizi-jardueraren parte da dena.\nHortaz, kultura- edota sormen-proiektuei dagokienez, hasieratik integratu behar dugu bat-egite hori, eta pentsatu behar dugu nola heldu ahal garen gure publikora, bi testuinguruetako ekintzak elkartuz.\nKonexioa publikoarekin eta irisgarritasuna\nTeknologia digitalak gure audientzia eta publikoarekin hobeto konektatzeko aukera ematen digu. Edozein lekutik eskura daiteke, edozein momentutan eta inongo mugarik barik.\nMerkatu eta publikoen segmentazioa\nPubliko mota jakin batentzako ekintza espezifikoak garatu ditzakegu, baita audientzia berrietara heldu ere.\nFormatu eta narratiba berriak\nMezuak hainbat modutara eta hainbat formatutan erakusten dituzten ekintzak garatzea posible da, bata eta bestearen arteko mugak gaindituz.\nMezu tradizionalak tresna berrietara eramatea ez da nahikoa. Beharrezkoa da mezu horien forma eta ereduak aldatzea, formatu berrietara egokitu eta bakoitzaren ezaugarriei ahalik eta etekinik handiena ateratzeko.\nEdukien sorkuntza komunitatean\nPublikoa eduki sortzaile ere bihurtzen da.\nEdukiak sortzeaz gain, publikoa edo bisitaria epaile bihurtzen da. Bere iritzia ematen du. Lehen ere bai, egia da. Beste batzuk orientatzeko baliagarriak diren esperientziak elkarbanatzen ditu gizakiak; orain arte, ahoz ahokoak funtzionatu izan du beti. Orain, aldiz, esperientzia horiek ingurune digital bihurtzen dira. Horrek daukan potentzia askoz handiagoa da, mundu osora heldu baitaiteke.\nGure estrategia eta ekintzak neurtzeko aukera\nTeknologia digitalak erabiltzeak dituen abantailetako bat da hau, izan ere, ondorioak neurtu daitezke, eta helburuak lortu diren ala ez ebaluatu. Horrez gain, emaitzen jarraipena eta monitorizazioari esker, estrategia eta ekintzetan aldaketak egin daitezke.\nBeste eragile batzuek gure proiektuak babestea lortzeko aukerak\nBabesletza, mezenasgo eta laguntza ereduak ere aldatzen ari dira. Testuinguru digitalak lankidetzan oinarritutako harreman hurbilagoak ezartzeko aukera eskaintzen digu.\nNahiz eta haien jarduerarekin zuzenean lotuta ez egon, dagoeneko ikus dezakegu marka, enpresa eta entitate batzuk proiektuen lankidetzan parte hartzen dutela, hainbat formularen bidez. Kulturaren arloan, museoak eta musika-jaialdiak dira, batez ere, mota horretako laguntza jasotzen ari direnak.\nErronka handia aurretik\nDigitalizazioak estrategia aldaketa integrala eskatzen du. Estrategia horrek bi muturrak batuko ditu gaur egungo testuinguruan: alde batetik, kultura-erakunde, artista eta sortzaileak beren misio, balio eta jarduera espezifikoarekin; bestetik, publikoekin konektatu beharko du.\nEsparru horretan, bestalde, beharrezkoa da hainbat gauza kontuan hartzea.\nPublikoa aldatu egin da, gehiago aldatuko da. Ezinbestekoa da egokitzea.\nAlbisteetan ikusi dezakegu museoetara joaten diren bisitariek erregistratutako bisita-kopurua gainditzen dutela urtero, batez ere munduko museo ospetsuenetan. Dena den, jakin behar dugu laster kopuru hori izugarri murriztuko dela, bi arrazoirengatik:\n1 Audientzia berrietara heltzea beharrezkoa da\nErakundeek eta proiektuek pertsona mota bera erakartzen badute, luzera begira erabiltzailerik gabe geratuko dira. Gaur egun ere, etengabe egiten diren ikerketen arabera, museoak eta kultur proiektuak ez dira erakargarriak biztanleriaren ehuneko handi batentzat. Ez dute uste haiengana zuzenduta daudenik.\nHortaz, audientzia horiek berritzeko erronkari aurre egin eta publiko berriak erakartzea da kontua. Beharrezkoa da bisitari tradizionalaren profila aldatzea eta belaunaldi berrietara heltzea.\nEta belaunaldi berri horietara heltzeko, milenials, centenials eta gainerakoak, bide berriak ezarri eta komunikazio formatuak aldatu beharko dituzte. Azken batean, haiengana jo, haiek egiten duten lekuetan.\n2 Esperientziak bizi nahi ditugu, loturak sortu\nGehiegizko informazioaren aroan bizi gara. Inoiz baino aukera gehiago ditugu mugitzeko eta beste kultura eta errealitate batzuk ezagutzeko. Ematen du dagoeneko ezin gaituela ezerk harritu. Ezta objektu kulturalek ere.\nHorietara lotzeko ahaleginak estrategia zabalago bat eskatzen du: kontua jada ez da artelan bat erakustea edo antzezlan baten ekoizpena perfektua izatea. Zerbait gehiago behar da.\nEta zerbait horrek esan nahi du proposamenarekin beste modu batzuetara eta beste momentu batzuetan konektatu behar dugula; proposamenarekiko interakzioaren aurretik, bitartean eta ondoren.\nEta teknologia digitala aliatu handia da zentzu horretan, aukera asko eskaintzen dituelako ikusleengan interesa pizteko eta hura erakarri, konkistatu eta gatibu hartzeko.


ARRANTZALEEN MUSEOA (Bermeo): FAMILIA TAILERRA "GABONETAKO APAINGARRIAK"\nFamilientzako ekintzak Arrantzaleen Museora itzultzen dira. Etxeko txikienek, heldu baten laguntzarekin, gabonetako apaingarri bitxiak sortuko dituzte.\nNori zuzenduta: 4 urtetik gorako umeak, beti ere heldu baten laguntzarekin.\nIzena emateko epea: Abenduaren 1etik aurrera.\nInformazioa eta erreserbak: Tl. 946881171 / e-maila: arrantzaleenmuseoa@bizkaia.eus\nLeku-kopuru mugatuak, aurretizko erreserba ezinbestekoa.


Berriketan.info Viewing item 1 to 5 (of 5 items) Irutxuloko Hitza wrote a new post, Markel Ormazabal: ‘Greba egitetik greban egotera’, on the site Irutxuloko Hitza 1 hour, 24 minutes ago\nEz alferrik, azken urteetan indarra hartu duen teoria dugu honakoa: Ongizate Estatua deitu ziotenarekin, Estatuak klase borrokaren dinamika historikoaren zati handi bat kanalizatzea lortu zuen. Bestela esanda, Aitor Manterola posted an update in the group Futbolsofatzen 2 hours, 23 minutes ago\nEmakumezkoen Txapeldunen Ligan, Wolfsburgek irabazi dio finala Olympique Lyoni (1-0). Mullerrek sartu du gola, 73. minutuan, penaltiz. LOHIZUNE AMATRIA posted an update 3 hours, 10 minutes ago\nLOHIZUNE AMATRIA posted an update 3 hours, 11 minutes ago\nErrodaia bukatuta, edizioari ekin genion, eta gaur, maiatzak 23, azkenean esan dezakegu, Irria Dario Haizeari dokumentala amaitu dugula. Estreinaldia ekainaren 13an, Errezilen. Amaia Portugal posted an update 4 hours, 24 minutes ago


“Ez Etsi” Mr. Pongo Band ft. Juantxo Arakama – Taupaka\n“Ez Etsi” Mr. Pongo Band ft. Juantxo Arakama\nBere diska berria emango du ezagutzera hile bat barru Mr. Pongo Bandek eta kolaborazio berezi bat egin du Glaukomako Juantxo Arakamarekin\nBilboaldea eta Nerbioi ibarraren artean jaio zen Mr Pongo Band 2015.urtean. Ardatz bezala reaggea izan arren, musika estilo ezberdinak uztartzen ditu taldeak, besteak beste, Pop-Rocka edota Funky erritmoekin jolasten dute. Ahots melodia eta DJ scratchen bidez, Hip-Hop doinuez koloreztatzen dituzte abestiak.\nAbestien letrei dagokionean, estatua, kapitala edota bizimodu pasiboa ditu inspirazio iturri Mr. Pongo Bandek, esaldi bakoitzaren mezua zorroztuz musikagintzak dakarren aldarri eta protesta egiteko aukerari estu heltzen dio. Eleanitzak dira testuak, euskara, gaztelera, ingelera eta alemaniera uztartzen baititu poesiaren bitartez, beti ere ekintza zuzena garatzeko asmoz.\nIrailera begira jarri da zazpi mutilek osatutako taldea -Bittor bateria, Agirre baxua, Arana gitarra, KimoSoundz DJ, Iker tronboia, Iñigo tronpeta eta Markel teklatu eta ahots Nagusia-, hilabete horretan disko bat kaleratzekotan baitaude eta horren aurrerapen abesti gisa aurkeztuko dute Glaukomako Juantxo Arakamarekin batera egindako “Ez Etsi!” kantua.


Mauroux (Lot) - Wikipedia, entziklopedia askea.\nJean-Pierre JOUANNIC (2014-2020)\n44° 27′ 19″ N, 1° 02′ 47″ E / 44.455277777778°N,1.0463888888889°E / 44.455277777778; 1.0463888888889Koordenatuak: 44° 27′ 19″ N, 1° 02′ 47″ E / 44.455277777778°N,1.0463888888889°E / 44.455277777778; 1.0463888888889\nMauroux (Lot) (Frantzia)\nMauroux (Lot) (Okzitania)\nSoturac, Lacapelle-Cabanac, Sérignac, Touzac, Masquières, Montayral eta Thézac\nMauroux (frantsesez eta ofizialki: Mauroux) Okzitaniako udalerri bat da. Administratiboki Frantziako Lot departamenduan dago, Okzitania eskualdean. 2013an 512 biztanle zituen.\n2007an Mauroux udalerrian erroldatutako biztanleak 512 ziren. Familiak 212 ziren, horien artean 51 pertsona bakarrekoak ziren (12 bakarrik bizi ziren gizonak eta 39 bakarrik bizi ziren emakumeak), 94 seme-alabarik gabeko familiak ziren, 63 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 361 etxebizitza zeuden, 211 familiaren etxebizitza nagusia ziren, 142 bigarren erresidentzia ziren eta 8 hutsik zeuden. 340 etxeak ziren eta 17 apartamentuak ziren. 211 etxebizitza nagusietatik 159 bere jabearen bizilekua ziren, 43 alokairuan okupaturik zeuden eta 9 doan lagata zeuden; 1ek gela bat zuen, 14 etxek bi zituzten, 27 etxek hiru zituzten, 64 etxek lau zituzten eta 106 etxek bost zituzten. 137 etxek euren parking plaza propioa zuten azpian. 93 etxetan ibilgailu bat zegoen eta 108 etxetan bat baino gehiago zituzten.\nMauroux udalerriko biztanleria-piramidea 2009an .\n2007an lan egiteko adina zuten pertsonak 335 ziren, horien artean 217 aktiboak ziren eta 118 inaktiboak ziren. 217 pertsona aktiboetatik 197 lanean zeuden (96 gizon eta 101 emakume) eta 21 langabezian zeuden (10 gizon eta 11 emakume). 118 pertsona inaktiboetatik 63 erretiraturik zeuden, 20 ikasten zeuden eta 35 "bestelako inaktibo" gisa sailkaturik zeuden.\n2009an Mauroux udalerrian 199 unitate fiskal zeuden, 500 pertsonek osaturik. Pertsona bakoitzeko diru-sarrera fiskalaren mediana urteko 15.263,5 euro zen.\n2007an zeuden 31 komertzioetatik, 1 bestelako produktu industrialen fabrikazioko enpresa zen, 9 eraikuntza enpresak ziren, 4 ibilgailuen saltze eta konpontze enpresak ziren, 2 garraio enpresak ziren, 5 ostalaritza eta jatetxe enpresak ziren, 2 finantziazio enpresak ziren, 6 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 10 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 2 margolariak, 1 zurgina, 1 iturgina, 1 eraikuntza enpresa eta 1 jatetxe.\n2000. urtean Mauroux udalerrian 21 nekazaritza-ustiategi zeuden, 528 hektarea erabiltzen.\nLacapelle-Cabanac (1,9 km)\nSoturac (4,4 km)\nTouzac (4,6 km)\nVire-sur-Lot (4,9 km)\nSérignac (5,3 km)\nMasquières (5,4 km)\nMultimedia: Mauroux (Lot)\nBNF: 152609289 (data)\nOrriaren azken aldaketa: 28 abendua 2019, 23:33.


Euskararen gizarte-erakundeon etorkizuna: palankak eta balaztak\n2019ko ekainaren 17a, astelehena | Ordua Euskal Herrian 15:14:01\nJosu Aztiria Urtaran @josuaztiria\nEguneroko urgentzia eta estutasunetatik ihes eginez, euskararen garapena xede dugun gizarte-erakundeon eta erakunde publikoen bide-orri eta agenda estrategikoetan kontuan hartu beharreko hainbat iradokizun egiten ausartu naiz lerro hauetan.\nBerrikuntza soziala. Aholkularitza, kudeatzaile eta esparru akademikoaren klixe berri bihurtu da berrikuntza soziala, baina, zer den galdetuta, gutxik daki ondo. Orain aste batzuk, Gorka Espiau etorri zen Hernaniko Orona Ideora, Elhuyarrek antolatutako jardunaldira, eta definizio argigarri hau eman zigun: “Gizartea eraldatzen duten ideia, proiektu eta produktu berriak martxan jartzea da berrikuntza soziala”. Klixeak klixe, euskararen gizarte-erakundeon jardueran ikuspegi hori barneratzen badugu, aukera asko irekitzen zaizkigula esango nuke.\nInkrementala edo erradikala. Bi berrikuntza-mota daudela esaten du teoriak: inkrementala aldaketa txikiz ehundutako berrikuntza da; disruptiboa edo erradikala, aldiz, merkatu edo gizarte-eremu baten jokalekua erabat aldatu eta eraldaketa sakona dakarrena da. Berrikuntza disruptiboz jositako historia aberatsa izan da euskararen berreskurapena (euskararen estandarizazioa, ikastolen mugimendua, euskalduntze-alfabetatzea, hedabideak, hizkuntza-teknologietan egindako urratsak…), baina azken urteetan berrikuntza inkrementalean mugatuta gaudela esango nuke. Logikoa da, baina iruditzen zait disrupzio-logikan jarri behar dugula berriz indarra, euskararen garapena eta gizartearen eraldaketa bultzatzen jarraitzeko.\nIkerketa eta garapena. Berrikuntzak, soziala eta teknologikoa inkrementala edo disruptiboa izanda ere, ikerketa eta garapena izan behar du oinarri. Nola lortuko ditugu euskarazko produktu berritzaile eta erakargarriak? Nola bermatuko dugu euskara digitalki osasuntsu egotea, ikerketarik eta garapenik gabe? IKT laguntzetan izan diren beherakadak, 2014an Saiotek deialdia bertan behera geratu izana, eta Euskal Zientzia eta Teknologia Sarearen berrantolaketa berriaren ziurgabetasuna ez dira batere sintoma onak.\nSROI metodologia (Social Return Of Investment). Egindako inbertsio eta jarduerak gizarteari emandako etekina neurtzeko sistemari deitzen zaio nolabait. Mundu anglosaxoian asko zabaldu da, eta badugu nondik ikasi. Zertarako? Ikusezinak izateari uzteko eta gizarteari egiten diogun ekarpen soziala eta ekonomikoa objektibatzeko.\nAskotan esana. Esan bai, baina gutxitan praktikan jartzen duguna. Kilometro karratu gutxiren barruan zenbat enpresa eta erakunde ari gara bezero berberei produktu eta zerbitzu oso antzekoak eskaintzen? Ikerketa-proiektu berdinak edo oso antzekoak aurkezten? Eta produktua ez bada bideragarria, denak itzulpenak egiten hasi, tarifak jaitsi, eta kuotatxoa eskuratzera... Baina, horrela, merkatua ez da haziko, elkarri tokia jaten diogu, eta marjinak jaitsi egiten dira. Epe luzera, guztion kalterako. Hekimen eta Langune jaio dira, baina elkarlanean bada zertan sakondu.\nErosle-logikatik industria-logikara. Ez gara gu ikuspegi-falta dugun bakarrak. Adibide argiak ditugu euskal administrazioan erosle-logika sektore ekonomikoa indartzeko estrategiari gailendu zaiola esateko (itzulpen automatikoan edo ahotsaren teknologietan, esaterako). Aldeak alde, inork imajinatzen du Euskotren CAFenak beharrean Alstom-en trenak erosten? Baliabide-hornitzailearen bigarren mailako papera jokatzea edo hizkuntza-teknologien sortzaile eta garatzaile izatea, hori da hautua. Ni, behintzat, bigarrenaren alde, baina, horretarako, ezinbestekoa da guztiok ere hori sinestea.


Txina Balkoi Glazing Sistema Kinzon06 fabrika eta hornitzaileak | Kinzon\nKinzon06 balkoirako beirazko sistemak euria, elurra, haizea, hautsa eta hegaztiak urruntzen ditu zure balkoitik, jasotzen duzun argi kantitatea murriztu gabe. Kinzon06 balkoiaren beira-sistemaren babesak denbora eta diru gutxiago gastatzen du balkoiaren barruko gainazal eta egituretan mantentze eta konponketetan. Kinzon06 balkoirako beirazko sistemari buruzko azterlan ugariek erakusten dute solarium bat sortzeak energiaren kontsumoa nabarmen murrizten duela. Kinzon06 balkoirako beirazko sistemak zarata maila% 50 arte murrizten du. Beraz, zure etxean lasaitu eta erosoago lo egin dezakezu.\nBalkoia beirazko sistema-Kinzon06\nLeku gehiegi izan al dezakezu inoiz? Kinzon06 balkoirako beirazko sistemak nahi duzunerako erabil dezakezun gela gehigarria eskaintzen diozu eta zure familiari. Baina ez hori bakarrik, Kinzon06 balkoiaren beirazko sistemak eraikin mota guztietako mirariak egin ditzake. Kinzon06 balkoirako beirazko sistema eraikinaren izaera hobetzen lagunduko duen inbertsio bihurtzen da, bizi ingurunea seguruagoa eta erakargarriagoa izan dadin.\nKinzon06-ko F70300 balkoirako beirazko sistema malgukia da, eta udaberriko mugimendu biribilak erabiliz beirazko panelaren arteko hutsunea kontrolatu dezake. F70400 erabilera eszentrikoa da, egitura eszentrikoa baliatuz beiraren aurreko eta ondoren arteko deslokalizazioa doitzeko.\nSistema ekonomikoa Balkoi-beirazko sistema-Kinzon mota guztietako balkoirako erabiltzen da\nPrezio merkeagoa Prezioa baxua da, baina kalitatea ona da.\nPOM Arrabolak balkoirako beirazko sistema-Kinzonek POM gurpila eta diapositiba egonkortasuna erabiltzen ditu\nBisagra ardatzak Erabili SS304 bisagra ardatzetarako, pisu handia jasan dezaten, kristalezko panelak ez erortzeko.\nKristalezko panelak Kristalezko panelen zabalera maximoa 700mm da eta altuera 2200mm.\nErraz doitzea: Egitura eszentrikoa baliatuz beiraren panelaren aurretik eta ondoren dislokazioa doitzeko\nErribera ikusezinak Aplikatu bereziki kristalezko profila eta errematxak alde bakarrekoak dira\nKonexioaren hardwarea Erabili SS304 pistako profilak konektatzeko, konexioaren egonkortasuna ziurtatzeko\nPerfil materiala Profiletarako aluminiozko aleazio 6063T5 materiala erabiltzen da. Gainazalak electroplating spray estaliz tratatzen dira\naurreko: Balkoi leihoa Kinzon50\nHurrengoa: Beira Ateko tolestura Kinzon35


Diputazioak eta Eskualde Etxeen Federazioak lankidetza hitzarmena sinatu dute - Mondraberri\nDiputazioak eta Eskualde Etxeen Federazioak lankidetza hitzarmena sinatu dute\nMONDRABERRI / 2014ko otsailak 25, asteazkena\nGipuzkoako Foru Aldundiak eta Eskualde Etxeen Federazioak lankidetza hitzarmena sinatu zuten atzo -astelehena- Donostiako Galiziako Etxean. Foru Aldundiaren izenean, Martin Garitano diputatu nagusiak eta Marcos Nanclares Migrazio eta Aniztasuna zuzendariak parte hartu zuten ekitaldian, eta Federazioarenean, Xoxe Vilaboa lehendakariak. Hitzarmenari esker, Federazioak 14.000 euro jasoko ditu aurten. Gogorarazi behar da orain arte 9.000 euro inguru jaso ohi zituela dirulaguntza moduan, eta beraz, % 55 igo dela Aldundiaren ekarpena.\nGipuzkoako Foru Aldundiak aniztasunetik ere eraiki nahi du Euskal Herria, herritar guztien kultura eta nortasunekiko errespetua abiapuntu moduan hartuta. Ildo horretatik, erreferentzialtzat jotzen du Eskualde Etxeen Federazioa, eta horregatik sinatu du harekin hitzarmen hau. Federazioak hiru helburutarako erabiliko du dirua: beste herri batzuetatik etorritako herritarrek Gipuzkoari eta Euskal Herriari egindako ekarpena nabarmentzea, lehenik; hainbat jatorritako gipuzkoarren arteko elkar eragina sustatzea, bigarrenik, eta ohiko jarduerak aurrera eramatea, azkenik.\nMarcos Nanclares Migrazio eta Aniztasun zuzendariak Federazioak urte osoan Aldundiarekin egiten duen lana nabarmendu zuen atzo: “Jatorri Anitz, Herri Bat dinamikan parte hartzen du oso era aktiboan, eta esan beharra dut lan polita egiten dutela. Zoriondu nahi ditut, beraz, horregatik”.


Pedro Reyes (Tanger, Marokoren iparraldea, 1961eko maiatzaren 8a - Valentzia, 2015eko martxoaren 25a) espainiar umorista, idazle nahiz telebista eta zinemako aktorea izan zen. Bere familia jatorriz Huelva hirikoa zen eta han igaro zuen haurtzaroa. Hamabi urte zituenetik idatzi zuen, eta jarduera hori antzezpenarekin batera burutu ohi zuen. 18 urte zituela Centuria antzerki taldea sortu eta handik gutxira Pablo Carbonell aktorearekin batera Pedro y Pablo antzezpen bikotea sortu zuen. Bakarrean ere antzeztu zuen, eta gehienbat bere umore absurduagatik zen ezaguna.\nPedro Reyes (Tanger, Marokoren iparraldea, 1961eko maiatzaren 8a - Valentzia, 2015eko martxoaren 25a) espainiar umorista, idazle nahiz telebista eta zinemako aktorea izan zen. Bere familia jatorriz Huelva hirikoa zen eta han igaro zuen haurtzaroa. Hamabi urte zituenetik idatzi zuen, eta jarduera hori antzezpenarekin batera burutu ohi zuen. 18 urte zituela Centuria antzerki taldea sortu eta handik gutxira Pablo Carbonell aktorearekin batera Pedro y Pablo antzezpen bikotea sortu zuen. Bakarrean ere antzeztu zuen, eta gehienbat bere umore absurduagatik zen ezaguna. (eu)\nPedro Reyes (eu)


Twitterrek bere karaktere kopurua bikoiztu du (280), probetan Sustatu.eus - Teknologia albisteak\nTwitterrek bere karaktere kopurua bikoiztu du (280), probetan\n2017-09-27 : 10:30\n140 karaktere gutxi ote diren, nahikoa ote diren; hobeto dela sintesia, edo zergatik mugatu behar den txiolarien jarioa... Etengabeko eztabaida, Twitter Twitter denetik. Bada Twitterrek erabaki du txio bakoitzaren karaktere-muga bikoiztea, probetan bada ere. Gaurtik aurrera, 280 karaktere idatzi ahalko dituzte zenbait txiolarik. Probetan, eta bakarrik hautatutako zenbait txiolarik, baina aldaketa sakona da 10 urte bete dituen sare sozial ezagunarentzat. Hain zuzen ere, 140 karaktere horien mugetan sortu eta hazi den txoritxoarentzat.\nOrain arte zeharkako urratsak eman ditu Twitterrek txioen muga handitzeko. Horrela, 140 karaktereak zenbatzeko orduan irudiak eta txiolarien izenak kendu zituen kalkulutik duela hilabete batzuk. Hau da, txiolariek luzexeago idatzi zezaketen, elementu horien traba gaindituta, baina 140 karaktereen sintesiaren filosofiari eutsiz.\nGaur gauean iragarritakoa askoz urrats handiagoa da, txioen luzera bikoiztu egin baitute goizetik gauera. Momentuz proba bat besterik ez da izango. Aukeratutako txiolari batzuen esku bakarrik egongo da 280 karaktereko txioak idaztearena. Hala ere, Twitterrek esan duenez, aldaketa hoberako izango omen da eta, ondo bidean, twitterlari guztientzat irekiko dute ezarpen berria.\nWireden azaldu dute Twitter sortu zenetik 140 karaktereen muga horrek izan duen bilakaera, 11 urte hauetan izan diren aldaketak, eta baita denbora tarte honetan izan diren zurrumurruak ere (besteak beste, 10.000 karaktereko txioak onartzeko prest zegoela Twitter 2015 inguruan).\n280 karaktereak probatu ditzaketenak zeintzuk diren ez du esan Twitterrek. Gure inguruko kontuetan probatu eta ez dugu lortu horrelakorik. Euskaldunen bati ikusi dizkiogu, baina, dagoeneko, mezu luzeagoak. Hau, adibidez, Berriako kazetari Kristina Berasainen hau:\nArtur Mas: "Aberrazio bat iruditzen zait, estatuaren boterearen abusu argia. Araudiaren gainetik jartzen dira, denaren gainetik, mehatxatzeko, kikiltzeko, beldurtzeko, eta zigortzeko".@mmuxika @berria https://t.co/4FpMf4LxzW\n— kristina berasain (@kristinakarekin) 2017(e)ko irailak 27\n140 karaktereen muga historikoa... eta etorkizuna?\nNola aldatuko du Twitterren izaera eta erabiltzaileen txiokatzeko-modua? Hori da ikusgai dagoena. Beharbada, ez da ezertxo ere aldatuko. Izan ere, txioen %9 bakarrik iristen da 140 karaktereko mugara; txiorik gehienak 60 karakteretik beherakoak dira, eta txiorik ohikoenak 34 karakterekoak (ingelesezko txioen datuak). Hortaz, zertarako aldatu du Twitterrek 140 karaktereko muga historiko hori? Bada, ziur aski, gaur egungo erabilera aldatzeko baino, sare sozialari beste erabilera bat eta beste enfoke bat emateko. Ez dugu ahaztu behar, beste sare sozial batzuen hazkuntza etengabearen alboan (Facebook, Snapchat, Instagram,...), Twitterreko erabiltzaile aktiboen kopurua ez dela hazi azken hilabeteotan eta konpainia bidegurutze batean dagoela, eremu/erabiltzaile/erabilera berriak asmatu beharrean. 280 karaktereak izango ote dira irtenbidea? Ikusiko dugu! Izan ere, ez ote da 140 karaktereen sintesia Twitterren ezaugarri nagusia?\nHona hemen Jack Dorsey, Twitterreko sortzailea, gai honen inguruko galderak erantzuten. 140 karaktereen mugan alderdi kontzeptual bat ere badagoela dio: Twitter arina eta bizia izan behar da, instantera lotua; eta, gainera, kreatibitate-sortzaile ere izan nahi du. Hitz guztiek esanahia eta balioa izan dezatela. Tira, 2015eko bideoa da. 2017an gauzak aldatzeko garaia dela pentsatu du bere konpainiak.\n2017-09-27 : 14:00\nDagoeneko asko dira 280ko muga berriaren aurka hitz egin duten guru, hedabide eta abarrak. Wired izan da argienetako bat bere iritzia azaltzeko orduan (https://www.wired.com/story/the-internet-does-not-want-longer-tweets/). Enrique Dansek ere ildo beretik jo du (https://www.enriquedans.com/2017/09/twitter-y-el-ratio-senalruido.html). Twitterlarien artean ere, ziztu bizian zabaldu da, adibidez, beste txio hau (https://twitter.com/brianrbarone/status/912788388150960130), non Jack Dorseyren iragarpeneko txioa (https://twitter.com/jack/status/912784057863245824) moldatu den, 280 karaktere horien premia eza grafikoki adieraziz. 140tik gorakoak, alferrikako "zarata" besterik ez dira izango, kasurik gehien-gehienetan. #280 bai ala ez? Segi traola Twitterren bertan: https://twitter.com/hashtag/280characters?src=hash.\nEuskararen munduari itzulia 80 proiektutan\nEuskararentzako hizkuntza eta gizarte berrikuntzarako laborategia izango da Badalab\nGoogle-Doodle berezi bat gaur, bidejokoa da eta euskaraz dago! (Iruzkin 1)\nBiba Egunean Behin egitea izan zen erronka teknologikoa\nBenetan iritsi dira Branson eta Bezos espaziora?


Gobierno Vasco Irekia :: Aldatu egin dute EAEko Poliziaren Aukeraketa eta Prestakuntza Araudia Sartu Irekiara Pasahitza ahaztu zaizu? Berreskuratu hemen Emaila\nAldatu egin dute EAEko Poliziaren Aukeraketa… http://www.irekia.euskadi.net/eu/news/1642 berria\nAldatu egin dute EAEko Poliziaren Aukeraketa eta Prestakuntza Araudia bideoak\nGobernu Kontseiluak EAEko Polizia-taldeen Aukeraketa eta Prestakuntza Araudian gaur onartutako aldaketaren arabera, bai Ertzaintzaren bai Udaltzaingoaren agente izateko eskatzen den adina zabaldu dute: 32 urtetik, 35era. Hartara, Dekretuak EAEn polizia-funtzionario izateko orain arte gizon-emakume askok zuten muga garrantzitsu bat konpontzen du. Bestalde, gaur onartutako Dekretuan aldatu duten beste adin-muga bat Ertzaintzaren eta Udaltzaingoaren komisariorde kategoriara igotzeko eskatzen dena da; izan ere, 40 urtetik 45era zabaldu da. Dena dela, udaltzainei dagokienez, salbuespen bat ezarri da: gehienezko adin-muga konpentsatu ahal izango dute, Udaltzaingoetan lanean emandako denborarekin.Dekretuak jasotzen duen bigarren aldaketa Polizia-taldeen barneko lehiaketetarako ezartzen diren merezimendu-baremoei dagokiena da. Orain arte, merezimendu-baremoetan merezimendu bidezko lehiaketaren eta izendapen askearen bidez eskuratutako lanpostuak baino ez ziren jasotzen, baina lanpostuak betetzeko Araudiak berak beste sistema berezi batzuk jasotzen ditu; besteak beste, lanpostuen mugigarritasuna atxikipenean aldaketak izateagatik, zerbitzu-eginkizunak edo bigarren jarduerako funtzionarioen lanpostuak betetzea. Gabezia horri aurre egiteko, lanbide-karreran lortutako merezimenduak kalkulatzeko ohiko hornikuntza sistemen bidez zein legeak araututako ohiz kanpoko hornikuntza sistemen bidez lortutako lanpostuak bete izana kontuan hartzea ezartzen du Dekretu berriak.\naraudiak selekzioa heziketa poliziak Ertzaintza Euskadi Berri honen iruzkinen RSSa\nNon da dekretua?Aldaketarik euskararekin? RT @Irekia_News Aldatuta EAEko Poliziaren Aukeraketa eta Prestakuntza Araudia http://bit.ly/ccpPWS” @UgaitzZabala duela 3 urte baino gehiago


Maritxu eta txikiteoa - - Goiena.eus\nMaritxu eta txikiteoa\nMikel Irizar 2014-10-03 09:03\nBete dira berriro Arrasateko kaleak jende dotorez. Neskak bereziki apaindu dira soineko tirantedunez eta orrazkera fantasiazkoez; mutilak oro har zozoago, ohiko traje eta gorbata ilunekin. Lehertu da dotorezia alkoholikoaren festa.\nGero eta goizago lehertu ere. Urte luzez iluntzean hasten zen festa afalaurreko txikiteoarekin, eta afalondoan luzatzen gosalordura arte. Azken boladan, ordea, bazkalaurrean hasten da, seguruenik ikasle kanpotarren eraginez. Gaupasa, hori bai, ezin barkatu.\nJai ikusgarria nahasten da zurrutaren apologiarekin. Dotore bai hasieran, baina jaia aurrera alkoholak gupida gabe zabartzen ditu soineko, gorbata eta orrazkerak. Kontua da denbora luzez ahal beste alkohol edatea, botilak erosi eta lurrean jarrita egiten den kale-zurrutean bezala. Zerikusi handirik ez jaiaren jatorriko txikiteo azkar, mugatu eta egunerokoarekin.\nZe pintxo-poteak bere eragina izan du, baina eguneroko txikiteoa azkenetan da. Esaterako, zenbatek daki Arrasaten zer zen txikiteroen buelta karlista? Eta gaurkora itzulita, nork esango zuen txikiteroek sortutako jaiak iraungo zuenik txikiteoa ia desagertu eta gero?


Koronabirusa: Zenbait ikastetxe, denda eta ekoizte-zentro zabaltzeko proposamena\nMaiatzaren bigarren hamabostaldian izango litzateke. Gainera, "birusarekin denbora luzean bizitzeko prest" egon behar dugula eta "birusa berragertzearen aukera" onartu behar dela esan du.\n26 hildako EAEn eta 12 Nafarroan azken orduetan COVID-19aren ondorioz\nMaiatzaren erdialdean ileapaindegiak eta dendak irekitzeko asmoa agertu du Urkulluk\nMaiatzeko bigarren hamabostalditik aurrera zenbait ikastetxek, dendak eta ekoizte-zentrok ateak irekitzeko aukera izatea proposatu du Iñigo Urkullu lehendakariak. Hezkuntzan, derrigorrezko bigarren hezkuntzako laugarren mailako ikasleek, batxilergoko lehen eta bigarren mailakoek eta Heziketa Profesionalekoek klasera joatea da asmoa, denda txikiak zabaltzen joatea, eta eraikuntza sektorea eta ekoizte-zentroak pixkanaka martxan jartzea.\nHalaber, lehendakariak kultura zentroak, antzokiak eta museoak zabaltzea eta kulturarekin, kirolarekin eta aisialdiarekin lotutako ekitaldiak antolatu ahal izatea proposatu du, baina murrizketekin, beti ere.\nDiputazio Iraunkorrean egindako agerraldian, lehendakaria Normaltasun Berrira Trantsizioa egiteko Planaz aritu da, eta zientziako eta osasungintzako agintarien hipotesiei jarraituz, "birusarekin denbora luzez bizitzeko prest" egon behar dugula adierazi du. Era berean, "birusa berragertzea eta kutsatze berriak egotea" posiblea dela onartu behar dela esan du gaitzaren aurkako "txerto edo tratamendu eraginkorra lortu arte".\nUrkulluk azaldu duenez, helburu nagusia da birusaren berragertzeek Euskadiko osasun sistemak "gainezka" egitea eta "normaltasunaren bidean oztopoak jartzea" saihestea dela.\nLehendakariak ziurtatu egin du lehen faseko hiru proposamenak ondorengoak direla: 14 urtez azpikoak heldu batekin etxetik ateratzea, kalean banaka eta mugatutako denboran kirola egin ahal izatea eta Administrazio publikoko langileak mailaka lantokira joaten hastea.\nJaurlaritzako buruak gainera du maiatzeko bigarren hamabostalditik aurrera beste neurri batzuk hartuko direla; halaber, bigarren hezkuntzako 4. mailako, batxilergoko lehenengo eta bigarren mailetako eta Heziketa Profesionaleko ikasleak klasera joatea.\nDenda txikiak zabaltzea\nOndoren, merkataritza denda txikiak zabaltzeko aukera aipatu du, ileapaindegiak barne, baina ez tabernak, jatetxeak edota aisialdirako lokalak. Lehendakariak zehaztu egin du denda txikien kasuan supermerkatuetan hartzen diren segurtasun neurri berak errespetatu beharko direla: banan-banan sartzea, inguruko dendetara bakarrik joatea eta beharrezkoa de gutxieneko denboran.\nKultura zentroak, antzokiak eta museoak\nEkoizte-zentroetan eta eraikuntzan jarduerari ekiteko aukera ere proposatu du Urkulluk, eta, ondoren, kultura zentroak, antzokiak eta museoak zabaltzeaz aritu da, baina mugatutako edukierarekin eta distantzia fisikoa gordetzeko obligazioarekin. Kulturarekin, kirolarekin eta aisialdiarekin lotutako ekitaldiak antolatzea ere proposatu du, gainontzeko jardueren murrizketekin.\nIkuskizunak eta jaiak\nJarraian ikuskizunak, jaiak eta ekitaldiak aipatu ditu. Horiei lotuta, aurreneko proposamen bat presatu duela adierazi du, aldun nagusiekin, hiriburuetako alkateekin eta Eudeleko presidentearekin partekatutakoa. "Orain arte pandemiari aurre egiteko 'auzolan' filosofia erabili badugu, Normaltasun Berrira Trantsizioa egiteko Plan honetan are gehiago beharko dugu", azpimarratu du lehendakariak.


Irakasbil | Argitalpenak | Proeiktugintza\nArgitaratua: Sunday, 15 November 1987, 9:15 AM\nSarrera labur honetan, proiektugintza zer den eta zein xede duen azalduko dut, hizkuntz irakats programan bere funtzioa zein den, nola garatzen den, eta baita aurki ditzakegun problema batzuk ere.\nLehendabizi, hizkuntz ikaskuntzari buruzko zenbait gogoeta egin nahi nuke, ordea, eta ikasleen motibazioaz bereziki.\nOraingo hizkuntz ikas eta irakats planteamenduek (batez ere «humanista» deiturikoek) ikasleen arteko elkarlanari ematen diote garrantzia, faktore motibagarritzat jotzen dutelarik. Planteamendu hauek (adibidez, Taldeko Hizkuntz Ikaskuntza) ez dira pertsonen arteko harremanetan bakarrik zentratzen, baita bakoitzaren inplikazioan eta garapenean ere. Zenbat eta inplikatuago egon ikaslea ariketa batean, orduan eta posibleago izango da eginkizuna burutzea eta horretatik probetxua ateratzea.\nInplikazio pertsonal honek ematen dio indarra proiektugintzari. Ikasleei motibazioa barrutik datorkie eta ez kanpotik. Proiektua eurena da. Beraiek erabakitzen dute (irakaslearen laguntzarekin batera) zer egin eta nola, eta honek ez du proiektuaren edukia bakarrik biltzen, baita beren hizkuntz eskakizunak ere.\nProiektua irakaslearen gidaritzan ez, baina ikaslearengan ardazten denez, irakasleak ikasleen lanarekiko jarrera irekiago bat garatu beharko luke. Proiektua ez da moldatzen syllabus baten zerbitzutan, eta behar diren hizkuntz edukiak ez datoz testuliburutik , proiektutik bertatik baizik.\nHalere, proiektuak lehendabizi prestatua eta eztabaidatua izan behar du, eta gero ebaluatua. Eta hemen irakasleak laguntza baliagarria eskain dezake. Hizkuntz lan hau, gehienbat, ikasgelako giro kontrolatuan ematen da, non irakasleak ikasleei hizkuntzan ziurtasuna eskuratzen lagun diezaiekeen. Behin proiektua ikasgelatik kanpora ateraz gero, nahitaez azalduko diren problemak konpontzen laguntzeko ere, hor dago irakaslea.\nProiektu batek hiru etapa ditu: ikasgelan hasten da, kanpoko mundura irteten da eta ikasgelara itzultzen da. Etapa bakoitzean irakasleak ikasleekin lan egingo du, ez gidatuz, baizik eta aholkulari izanez eta, honela, euren ideiak ikasgelatik kanporatzeko aukera emanez.


Beulah Louise Henry (1887-1973): Edisonen pareko asmatzailea - Zientzia Kaiera\nTxikitan ikasi beharreko asmatzaileen zerrendan gizonezkoak agertzen ziren bakarrik: Leonardo Da Vinci, Thomas Edison, Nikola Tesla, Graham Bell, Benjamin Franklin. Gogoratzen dituzue? Gizon azkarrak, zalantzarik gabe, euren asmakuntzak ezinbestekoak izan baitziren gure gizartearen garapena ahalbidetzeko. Zerrenda jakin horretan inoiz ez nuen irakurri emakume baten izenik, lurrak irentsi izan balitu bezala, ala okerrago izan zitekeen; izan ere, zerrenda horretan ez egoteak baieztatzen zuen existitu ere ez zirela egin. Hori izan da emakumeen patua zientzia arlo gehienetan, baina batez ere, asmatzaileen munduan; gizonezkoak nagusi izan diren horretan.\nOrain dela gutxi hasi gara asmatzaileen zerrenda hori puzten isilarazitako ahotsekin, eta hura betetzea xede izan dugunean, orduantxe gertatu zaigu gauzarik harrigarriena… gainezka egin digula orriak: Josephine Cochrane, Hedy Lamarr, Stephanie Kwolek, Sarah Mather, Ángela Ruiz Robles, Mary Anderson, Mary Phelps Jacob, Tabitha Babbitt, Marion O´Brien Donovan, Margaret Knight, Martha Coston, Melitta Bentz, Katherine Blodgett, besteak beste. Gogoan ditugu horiek guztiak, baina gaurkoan, Beulah Louise Henry izango dugu artikulu honen protagonista, 49 asmakizun patentatu zituen emakumea, 110en egile dela uste bada ere.\n1. irudia: Beulah Louise Henry asmatzailea gaztaroan. Bizitzan zehar 100 asmakizun garatu zituela uste dute. Hainbat gauza asmatu zituen, bere sasoian “Lady Edison” ezizena jarri ziotela.\nHenry autodidakta izan zen. Txikitatik diseinuak egiten zituen, oro har, etxean aurkitzen zituen objektu eta erremintenak. Oso goiz hasi zen patenteak lortzen. 1912an, adibidez, izozkiak egiteko makina bat asmatu zuen. Egitura isolatzaile batek inguratzen zuen izozkailu bat sortu zuen eta horrek ahalbidetzen zuen fabrikazio-prozesuaren azkartasuna, izotz gutxi erabiliz. Estatu Batuetan, Britania Handian eta Frantzian erregistratu zuen makina gozo hura. Urtebete beranduago, eta izozkiak alde batera utzira, poltsa edo zorroak deigarri gertatu zitzaizkion. Arropa desberdinekin batera janzteko, poltsa bat asmatu zuen tonu ezberdineko estalki trukagarriekin. Konpartimentu anitz zituen zorroak barruan, apaintzeko objektuez gain, idazketakoak ere sar zitezen. Oso perimetro txikian tolesten zen eguzkitakoa ere asmatu zuen. Objektu horrek, baina, sorpresa bat gordetzen zuen: heldulekua desmuntagarria zen eta makillaje estutxe gisa balio zuen. Britania Handiak eta Kanadak ez zuten segundo bat ere galdu asmakuntza hori berauen herrialdetan saltzen hasteko.\n1919. urtean, New Yorkera joan zen bizitzera. Bere garunak ez zuen erretiroa hartu, asmatzen jarraitu zuen, argiaren etengailua inoiz itzali ez balitzaio bezala. 1921ean, Henry Umbrella & Parasol Company enpresa sortu zuen, eguzkitakoekin zerikusia zuten asmakizun horiek merkaturatzeko asmoz. Salmenta arrakastatsua izan zen: 50.000 dolar lortu zituen Henryk. Gerora lokal batean inbertituko zituen, laborategi bat sortzea baitzuen helburu. Langileak kontratatu zituen ere; mekanikoek, maketistek eta artisauek osatu zuten lan-taldea. Hain izan zen handia lorturiko arrakasta, ezen Scientific American aldizkari famatuak 1924ko asmatzaile esanguratsuen artean aipatu zuela.\n2. irudia: Beulah Louise Henry 1927. urtean asmatutako panpinarekin, busti zitekeen lehen panpina, benetako haur baten antza izan zuen lehena. (Argazkia: Victoriana Magazine)\nEguzkitako eta aterkiez aparte, Henryk umeentzako jostailuak egin zituen ere. Adibidez, 1925ean, material-higienikoekin estalita zegoen panpina bat patentatu zuen, ura jasaten zuena, gainera. Barne egiturari dagokionez, malgukiek osatzen zuten panpina. Horri esker, jarrera desberdinak imitatzen ahal zituen, berriz hasierakora bueltatzeko. “Irrati-panpina” bat ere sortu zuen, jostailurik sofistikatuena une hartara arte; izan ere, umeei asko gustatzen zitzaien hitz egin zezaketen panpinak. Jostailuak sortzea oso gustuko zuen Henryk. Beste batzuk aipatzearren, behin uretan erabiltzeko jostailu bat sortu zuen, txakur baten antza zeukan aparatu puzgarri bat. Aipagarria da 1935. urtean begiak mugitzen zitzaizkion panpina bat sortu zuela. Asmakizun horren ostean, ‘Miss Illusion’ merkaturatzen hasi zen. Botoi bati sakatuz, begien eta ilearen kolorea aldatzen ahal zitzaion, soinekoa biratzeaz gain.\nUmeen entretenimendua eta produktuen erosotasuna bilatzen zuen emakume asmatzaileak. Moda, jostailuak eta azkenik, bulegoen mundua. 1932 eta 1937 artean, “protógrafo” izeneko aparatua sortu zuen. Horri esker, makinan idatzitako dokumentu beraren lau kopia aldi berean egin ahal zitezkeen, ikatz-papera edo multikopista erabili gabe. Suitzan ere erregistratu zen. 1936an, josteko makina mota baten patentea lortu zuen. 1939an, Nicholas Machine Works Company enpresan kontratatu zuten eta 1955.urtera arte egon zen lanean bertan. Asmakizunik bitxiena, baina, hauxe izan zen: 60ko hamarkadan injekzio bidezko labe elektrikoa. Elikagaiek beraiek isurtzen zuten zukuarekin janaria prestatzean zetzan. 83 urterekin asmatu zuen azkena: gutun azalak modu desberdinean egiteko metodoa babestu zuen.\nObjektuak asmatzeari dedikatu zion bere bizitza Beulah Louise Henryk, bere zerrendako kideek egin zuten bezalaxe: Elizabeth Arden, Hélène Dutrieu, Margarita Salas Falgueras, Ángela Ruiz Robles, Elsa Schiaparelli, Celia Sánchez-Ramos Roda, Elizabeth Magie Phillips, Maria Montessori, Ada Lovelace, Ida Tacke-Noddack…\nArgitalpen-data: 2016/12/16 · Atala: Dibulgazioa, Emakumeak zientzian\nUxue Razkin Latorrizko teontzia eskulekuan, salakota (esploratzaileek janzten duten kapela) buruan; gerrikotik zintzilik, zartailua, bidean topatzen ahal diren txakurrak izutzeko […]


SME albisteak - Sindicato Médico de Euskadi\nInicio » SME gaur egun » Albisteak » SME albisteak\nAtal honetan, Euskadiko Sendagileen Sindikatuak erakundearen eguneroko jardunaren berri ematen du.\n2022ko apirilaren 1eko 601 buletinari zuzenketa\nApi 4, 20221 min irakurtzeko\n2022ko apirilaren 1eko 601 buletinari zuzenketa. Alberto Manzano jaunak SMEri datu oker bat zuzentzeko eskatu digu, eta gure buletinaren hartzaile diren talde fakultatibokoek gaizki interpreta ez dezaten zenbait argibide eman dizkigu\nIra 30, 20213 min irakurtzeko\nCOVID-19 dela eta sendagileen txertaketari buruz SMEk eginiko inkestaren emaitzak\nOts 27, 20211 min irakurtzeko\nEuskadiko Sendagileen Sindikatuak bere Batzorde Betearazlea berritu du\nUzt 27, 20204 min irakurtzeko\nMabel Arciniega izango da SMEko idazkari nagusia Kepa Urigoitiaren ordez eta Juan Carlos Blázquez lehendakari berria. Euskadiko Sendagileen Sindikatuak gaur, astelehena, egin du Batzar Nagusia Bilbon.\nAutolimitazio Arineko Prozesua (PLA)\nAza 12, 20195 min irakurtzeko\nLehenengo Arretan sendagileek duten gehiegizko lankarga dela eta, Osakidetzak, arazoari zuzenean aurre egin beharrean, Autolimitazio Arineko Prozesua (PLA) jarri du martxan, Erizaintzak, egoera batzuetan, pazienteak tratatu eta diagnostikoa eman ahal dezan, berez sendagileei soilik dagokien lana ordezkatuz.\n“Galderak eta erantzunak”, Lehen Mailako Arretarako eta Larrialdietarako autokontzertazioari buruz\nUzt 21, 20197 min irakurtzeko\nKasu honetan, jasotako iruzkinengatik itxuraz argi geratu ez ziren xehetasun batzuk argituko ditugu, besteak beste, Osakidetzak, zerbitzuaren beharrengatik, boluntarioak ez diren medikuak ez diren lankideen pazienteak beren gain hartzera behartzen dituenean.\nMar 2, 20152 min irakurtzeko\nJakin nahi dugu zer iritzi duzun OSAKIDETZAko zure lan-egoerari buruz (2012/2014 aldia), aplikatutako murrizketei eta kudeaketa-estiloari buruz, bai eta neurri horiek zure eguneroko lanaren kalitatean eta pizgarri profesionalean izan duten eraginari buruz ere.


Derecho al agua | Iratxe Arriola: “Urdaibai marka marketinetik haratago edukiz janzteko ordua da” - El Salto - Hordago\nIratxe Arriola: “Urdaibai marka marketinetik haratago edukiz janzteko ordua da”\nIratxe Arriola Alzola Ea-ko alkatea da, eta 2011-2015 agintaldian Busturialdeko Ur Patzuergoaren lehendakaria izan zen. Kezkatuta dabil urak kudeatzeko ereduarekin, 2015etik PNVk kontrolatutako eskualdeko egitura publikoa desegiteko proiektua onarrtu duenetik.\nIratxe Arriola, Ea-ko alkatea. Argazkia: Iñaki Biteri\n8 nov 2018 14:34\nZergatik zaudete Busturialdeko Ur Partzuergoaren alde?\nBusturialdean bertako uraz bizi gara, bertan jaio, bildu, edan eta erabiltzen dugu. Busturialdeko Ur Partzuergoaren (aurrerantzean BUP) helburua herritarrei uraren zerbitzua kalitate onekoa eta hurbila eskaintzea da. Busturialdeko uraren ziklo osoa bertatik bertara modu publikoan kudeatzen da gaur egun. Kanpoko ura ekarri beharrean, bertakoaz baliatuz eta herritarren ondarea dena herriaren jabetzan mantenduz. EH Bildu BUParen kudeaketan sartu zenean, 2011.urtean, hiru milioi euroko zorra zeukan partzuergoak hartzekodunekin. Handik bi urtetara milio bat eurotako soberakina izan zen aurrekontuan eta 2014. urtea soberakinekin zarratu zen, eta hori Lamiaran araztegia eta Bermeo eta Mundakako ponpaketak martxan zeudela eta inbertsio garrantzitsuak egin zirela Bermeoko sarean eta baita Bermeoko eta Busturiko Ur Edangarriaren araztegiak mekanizatzen (650.000 ko inbertsioa). Beraz, kudeaketa egoki batekin hiru urteren buruan egonkortasuna ematea lortu zen.\nAldaketa instituzionalaren bidez BUPa kudeatzeko eredua zelan eraldatu zenuten?\nKudeaketari jagokonez 2012.urtean araztegiak, zuzenean, pertsonal propioarekin kudeatzea erabaki zen eta horren ondorioz 2014.enetik aurrera BUP-a 29 langile izatetik 49 izatera pasatu zen, eta bere azpiegituren gaineko kontrola berreskuratu zuen, zeintzuk 20 urte luzez ANSA-AQUARBE-AQUAGESTen kudeaketa pean egon ziren, mantenu lan defizit izugarriarekin. Partzuergo txikia izanda ere, uraren kudeaketa hurbiletik egitea posible dela erakutsi genuen, eta partzuergo handiagoak ekonomia eskaletan funtzionatzen duten horiek bezain ondo funtzionatu dezakeela, termino ekonomikoetan.\nZeintzuk izan ziren lortutako emaitza nagusiak etorkizuneko erronkei erantzuteko?\nURArekin (Uraren euskal agentziarekin) sinatutako hitzarmenak, bata, saneamentu sarea amaitzekoa (Sukarrietako ponpaketa zentrua, Busturia-Gernika eta Muxika-Gernika hodi tarteak) eta, bestea, Hornidura Lurralde Egitasmoa egiteko dirua. Beraz, kostata baina lortu genuen Urdaibaiko saneamentua bukatzeko beharrezko finantziazioa, eta obrak egiten ari dira. Sukarrietako ponpaketa zentrua amaituta dago, eta ur zikinak Bermeoko Lamiaranen tratatuko dira aurrerantzean, eta Gernika-Busturia tarteko obrak martxan daude.\nBusturialdeko uraren ziklo osoa bertatik bertara modu publikoan kudeatzen da gaur egun. Kanpoko ura ekarri beharrean, bertakoaz baliatuz eta herritarren ondarea dena herriaren jabetzan mantenduz\nBaina Hornidura Lurralde Egitasmoan adostu ziren konponbideak egiteke daude, ezta?\nHalan da, Hornidura Lurralde Egitasmoari dagokionez, proiektua idatzita dago eta aurreikusketetan markatzen da eskualdean dagoen defizit hidrikoa 70 l/s koa dela 10 urtera begira, eta 130 l/s koa soluzio definitiboa bilatzeko. Gauzak horrela argi dago defizit hidrikoari irtenbidea eman behar zaiola eta horretarako beharrezkoak diren inbertsioak burutu behar direla. Hornidura Lurralde Egitasmoak epe laburrera begirako soluzioak eta epe luzerakoak markatzen ditu. Epe laburreko soluzioen artean hurrengoak daude: eskariaren kudeaketa hobetzea, galera eta fraudearen kontrola ezarriz, industria eta kale garbiketarako edangarria ez den ura erabiltzea eta, batez ere, Oizeko iparraldean (Ibarrurin) ur hartune berria ezarri (70l/s ko emaria dago bertan erabilgarri) eta handik Burgoararte doan sarea berriztea. Azken proiektu hori Bizkaiko Foru Aldundiak idatzi zuen 2011. urtean, eta beraien egikaritze kostua zortzi milio euro bueltakoa da.\nBideragarria da orduan eskualde mahilako kudeaketa publikoa, zenbait inbertsioak eginez?\nArgi dago, neurri horiek aplikatuta defizit hidrikoak arnasa hartuko duela, eta baso politikan eragin nahi izanez gero, oraindik orain asko gehiago hobetuko litzatekeela egoera, eta lagungarri suertatuko litzatekeela baita ere udalek hirigintza arloan har ditzaketen neurriak, besteak beste, teilatuetako urak eta kaleetako urbanizazioetan, iragazketaz bil daitezkeen euri urak aprobetzatuaz. Beste aldetik, Bermeoko subsistemako emarien eta beharren arteko aldea Arratzutik ekartzen da, eta horrek, zelan ez, kostuetan ere badu eraginik. Azter daiteke Agirre eta Sollubeko sundaketek gehiago eman dezaketen eta baita Infernuko errekan beste kaptazio bat egiteko aukerarik dagoen, zein hurbilean erabilgarri dagoen urik dagoen ere, esaterako Bakion.\nOrduan, eskualdeko kudeaketa publikoa bideragarria da, arazo batzuk konpontzeke daudela onartzen duzuen arren. Zeintzuk dira BUPak aurrean dituen erronka nagusiak?\nKudeaketa gastuei aurre egitea da BUP-ak duen lehenengo erronka. Lamiarango araztegia eta Bermeo eta Mundakako ponpaketa zentruak martxan jartzeak kudeaketa gastuak %20an igotzea ekarri zuen, eta gastuei aurrekontu propioekin erantzun zitzaien. Saneamentuko hodibiltzailea indarrean jartzen denean kudeaketa gastuek beste %20 egingo dute gora. Horregatik aurreikusi zen 2015-ean %5eko igoerak ematea tarifan 4 urtez. Nahiz eta egungo agintarien BUP-a desegiteko argudio nagusia danik, igoera horrek urtean sei euroko igoera suposatzen du norbanakoarentzat.\nUrdaibaiko eragile eta norbanako anitzek agerraldia egin zuten Gernikan, uraren eskualde mahilako kudeaketa publiko eta ekologikoaren alde. Argazkia: Busturialdeko Hitza\nArgindarraren fakturaren igoera dabil ere egungo agintarien ahotan.\nBai, hori egia da, argindarraren prezioak eragin zuzena dauka aurrekontuetako gastuetan; %15eraino iristen baitira eta portzentai horrek gora egingo du gainontzeko ponpaketa zentruak martxan jarri ahala. Beraz, interesgarria litzateke bai Lamiaranen, eta baita ponpaketa zentru nagusietan ere, energia berriztagarriean inbertsioak egitea buruaskitasunerantz joanez, eta biosfera erreserban ingurugiroarekiko praktika jasangarriak martxan jarriz. Adibidez, Lamiarango araztegian lokatzen digestioa martxan jartzen denean, lortzen den biogas erregaiak argindar-beharrizanak betetzeko emango du, eta horrela, Lamiaran argindarraren aldetik burujabea izango da.\nGastu orokorretatk haratago, Gernika eta Bermeo arteko desorekak daude ere.\nBai, badago horrez gain gastuak eta kudeaketa optimizatzerik: Gernikako araztegi zaharra zarratzen denean, izan ere, Gernikako araztegiari diseinatua izan zenaren bikoitza heltzen zaion bitartean Lamiaran gaindimentsionatua dago eta diseinatua izan zen kaudalaren erdia ere ez du tratatzen, horrek kudeaketan sortzen dituen arazoak handiak direlarik. Saneamentu sarera konektatu barik geratzen diren eremuetarako soluzioa izan daiteke araztegi pasiboen instalazioa, zeinak oso inbertsio eta mantenu gastu baxuak dituen.\nInbertsioen beharra nabarmentzen duzu, zein da egoera atal honetan?\nInbertsioei dagokienez, 2018.urtean BUPeko aurrekontuen inbertsioen atalean ia 1,2 milio euro daude jasota; eta ia bikoiztu egin dira azken hiru urteetan. Beraz, honek erakusten du BUPek badaukala inbertsioetarako muskulua, inbertsioek aurrekontuen %14a suposatzen baitute eta erritmo honekin jarraitzea guztiz positiboa da. Hornidurari dagokionez epe laburrean zortzi miloi euro inguruko inbertsioak beharrezkoak dira, Oizetik datorren tuberia berriztu eta Ibarrurin hartune berriak egiteko; eta horrekin batera garrantzitsua dela ur galerak kontrolatzea eta Gernikako La Vegako ur ez edangarria industriarako eta kale garbiketetarako erabiltzea defizit hidrikoa konpontzeko. Hortarako baliabideak jarri beharko dira, eta Bizkaiko Foru Aldundiarekin hitzarmen bat sinatzea premiazkoa da. Bizkaiko Foru Aldundiak Zadorrako tuberia ekartzeko proposatzen dituen inbertsioak 15 miloi eurotako kostua dute.\nHornidurari dagokionez epe laburrean zortzi miloi euro inguruko inbertsioak beharrezkoak dira, Oizetik datorren tuberia berrizteko. Bizkaiko Foru Aldundiak Zadorrako tuberia ekartzeko proposatzen dituen inbertsioak 15 miloi eurotako kostua dute\nEgungo langileak dira BUP-aren desegitearen kalteturiko beste batzuk. Zein da egoera?\nPartzuergoak egoki funtzionatzeko nahitaezkoa du behar besteko pertsonalarekin kontatzea. Gaur egun badaude hutsik dauden postuak, horietan ari ziren langileak jubilatu egin direlako, inkapazidade egoeran daudelako, edota beste enpresa batzuetara joan direlako. Nahitaezkoa da postu horiek hornitzea. Are gehiago partzuergo sendo bat nahi badugu ondo estrukturatu beharra dago langilegoaren plantila eta ezarri ziren lanpostuetatik harago gehiago behar badira, postuok sortu eta doitu egin beharko dira: esaterako, isurketen kontrola eta inspekzioak burutzeko langileak, segurtasun-teknikari bat, eta abar.\nAzken urteotako tarifa igoerak aipatu dozuz ere bai. Hori da kudeaketa eskualdetik kanpora eramatearen aldekoen arrazoi nagusia?\nBai, hori da darabilten sasi-argudioa baina ez da benetako arrazoia. Gaur egun Busturialdeko Ur Partzuergoko tarifak Bilbao Bizkaiarenak baino bajuagoak dira, eta aurrera begira ere, ezerk ez du adierazten haien goitik egon beharra. Aurrerago aipatu dudan moduan, Busturialdeak azpiegitura berrien esplotazioari aurre egiteko orain bost urte markatu zuen tarifak urtero %5a igotearena, 4 urtez, eta dagoeneko igoera hori bi urte jarraian eman da, beraz, aurretik aipatutako neurriak hartu ezean – argindarraren autohornikuntzarantz joatea eta instalazioen optimizazioa –, eta kasurik eta okerrenean ere, beste urte biz %5a igotzea da egiteke legokeena. Bilbao Bizkaiak eman nahi dituen igoerak ez dakigu zein den, egunkarietan zerbait agertu da egunotan, %25eko igoera iragarri baituteute, baina jokatuko nuke eman nahi duten igoera hortik askoz gorakoa dela. Edonola ere haiei begira etengabe egoteak ez dauka zentsurik. Azken urteetan EAJren matraka tarifak igotzearen arrazoia bertan amortizazio gastua sartzearena zen, Europako Zuzentarauak hori esaten duela aitzakitzat hartuta. Baina hori ez da egia, edo ez da guztiz egia behintzat.\nZein da Europatik datorren araua?\nEuropako Zuzentaruak enfoke ekosistemikoa dauka, eta bere helburua ur masen egoera ona errekuperatu eta kontserbatzea da; horrez gain, urak kudeatzeko marko territorial aproposa ibai arroa dela ere esaten du; kudeaketa egiterakoan herritarren parte hartze proaktiboa bermatu behar dela ere esaten du eta bai, “arrazionalitate ekonomikoa” delakoa ere aipatzen du; baina ikusten dugunez, hori, helburua (ur masa guztien egoera ekologiko ona) lortzeko bitarteko bezala plantetzen du. Beraz, argi izan behar dugun lehenengo gauza zera da, helburua eta bitartekoa ez direla konfunditu behar.\nEuropako Zuzentaruak enfoke ekosistemikoa dauka, eta bere helburua ur masen egoera ona errekuperatu eta kontserbatzea da; horrez gain, urak kudeatzeko marko territorial aproposa ibai arroa dela ere esaten du\nZer diozu, kostuak tarifetan jasotzea ez dala helburu bat, arroan errotutako kudeaketa ekologikoa lortzeko bitartekoa baizik?\nHori da, eta egoera zehatza kontutan hartuz, salbuespenak aplikatzeko aukerak ere badaude. Ez badu Urdaibaik, populazio dentsitatea bajua izanda, biosfera erreserba izanda, horrek suposatzen duen guztiarekin, salbuespena aplikatzeko nahiko arrazoi ez dakit beste inor Europa osoan baldintza aproposagoan egongo den salbuespen kasua izateko. Gaurko agintariek serio hartu beharko lukete naturaren zaintza eta “Urdaibai” markari ordua iritsi zaio marketinetik haratago edukiz janzteko.\nZelan dago egoera momentu honetan? Gutxiengoa daukazue EH Bildu eta munizipalistek BUP-ean, baina proiektuarekiko mesfidantzak agertu dira zenbait sektooreetan. Zer dator hurrengo hilabeteetan?\nBi frente daude, batetik, juridikoa eta bestetik estrategia informatiboa. Abian jarritako estrategia informatiboak eskualdeko hainbat sektoretan Bilbao Bizkaian integratzeak sortutako mesfidantzari erantzuten dio; herritar eta eragileek lehen eskutik jaso behar dute informazioa, manipulazioan eta demagogian eror ez daitezen; pentsatu baino interes gehiago sortu du gaiak eskualdean eta hurrengo hauteskundeak ere baldintzatu ditzake; etorkizuna marrazteke dago; herritarrek izango dute hitza maiatzeko hauteskundeetan, beraz, ez ninduke harrituko bigarren mailako eskualde izatearekin nekatuta askok eta askok bozka aldatzeak. Estrategia juridikoari dagokionez, Busturialdeko Ur Partzuergoko estatutuak aldatu dituzte disoluzio kasu baten guztien adostasuna beharrean gehiengoarenarekin nahikoa izateko ondasun guztiak beste erakunde batetara eskualdatzeko. Asmoa argia da, Bilbao Bizkaiarako eskualdaketa BUPeko kide garen guztion adostasuna bilatu gabe egin ahal izatea. Hau da, bertoko araztegi eta sareak Bilbao Bizkaiara pasatzea hara sartu aurretik, eta gero horren ostean herri bakoitzari ematea hitza han integratu nahi diren edo ez esateko. Horri joku zikina deitzen zaio, gainera jarraitutako prozedura ez da legala, txapuza bat da, eta ofizioz egin beharko lukete atzera jarri dugun errekurtsoak arrazoiak mamitsuak baititu, baina EAJko agintariek txarto egindakoa zuzendu eta inposizio horretan ofizioz atzera egiten ez badute tribunaletara jo beharko dugu.\nAeopas denuncia que el comité técnico del Sinac, el organismo responsable de analizar la calidad de aguas y saneamientos, tiene representantes de empresas privadas y escasa representación de las administraciones y de las asociaciones de consumidores. El último informe del Tribunal de Cuentas sobre la calidad de agua señala serias deficiencias en su gestión.


Trikitixa eta berdintasunaren defensa Cheyenneko Katrelean ospatutako ekontza batean Trikitixa eta berdintasunaren defensa Cheyenneko Katrelean ospatutako ekontza batean\nHome Mundua eta Euskaldunak Euskaldunak munduan Trikitixa eta berdintasunaren defensa Cheyenneko Katrelean ospatutako ekontza batean\nTrikitixa eta berdintasunaren defensa Cheyenneko Katrelean ospatutako ekontza batean\nOts 19, 2018\nDavid Romtvedt unibertsitate irakasle, poeta, musikari eta idazle bat da. Wyomingoa da eta Buffalon bizi da, Estatuaren iparraldean. Guk, hainbatetan hitz egin dugu “Far West” estatuan euskaldunek utzitako aztarna handiari buruz, Johnson konderrian, nongo hiriburuak, Buffalok, ikurriña bere banderaren diseinurako oinarri bezala hartu zuen.\nEuskaldunak Buffalon, “Buffalotarrak: An Anthology of the Basques of Buffalo. Wyoming” liburutik ateratako argazkia. Dollie Iberlin eta David Romtwedt-ek egina.\nDavid Romtvedt, Nevadako Unibertsitateko Center for Basque Studies-ek argataratutako liburuak idatzi ditu gai honi buruz. Trikitilaria da eta bere alabarekin batera, Caitlin Belem, EEBBetan euskal eragina duten lekuak zeharkatzen dituzte euskal musika joz. Smithsonian Folklife Festival 2016an egin zuten bezala, eta hemen bildu genuen bezala, euskal kultura, kultura gonbidatu bezala izan zuenak.\nGaurkoan beste arrazoi batengatik da gure sarreretako baten protagonista, High Country News aldizkarian artikulu bat idatzi duelako. “Mendebaldean” gertatzen diren historiak kontatzeaz arduratzen den aldizkaria, eta baten batean hemen aipatu izan duguna.\nArtikulu honetan, euskal presentziak munduko alde honetan duen eragina eta geratzeko borondatea aipatzen eta azaltzen du, pertsona guztien arteko berdintasunari buruzko erreflexio batekin.\nHonetarako, Cheyenneko Katedralean ezkontza bat aurrera eramaten ari den apaiz batek pertsona guztien arteko berdintasunari buruzko erreflexioak aprobetxatzen ditu, (bai, Mendebaldeko Historioen Cheyenne) EEBBetako errealitate politikoarekin alderatzeko, nongo presidenteak printzipio honekin apurtu nahi duen.\nBlog hau egiten dugunoi gehien erakartzen diguten gaietako batzuk lotzen dituen historio unkigarri bat.\nHigh Country News -18/2/92018 – USA\nDollie Iberlin and David Romtvedt\nPrevious articleFood&Wine aldizkariak Boiseko euskal gastronomía aurkezten du\nNext articleBilbo eta Arabar-Errioxari buruzko bideo-erreportaia RAI 3an


KONTXIK IBILBIDEAK SORTZEN ETA PARTEKATZEN DITU WIKILOC-EN BIDEZ – KZblog\nKONTXIK IBILBIDEAK SORTZEN ETA PARTEKATZEN DITU WIKILOC-EN BIDEZ\nKaixo KZgunea-ko lagunok! Hementxe nauzue berriro ere… Nire falta sumatzen zenuten, ezta? Nolakoak zareten… Tira honakoa kontatuko dizuet, laburbildurik: gabonak ondorio larriak utzi dizkit. Medikuak esan dit kolesterola topera daukatela eta honenbestez nire gorputzarekin zer edo zer egin behar dudala. Alegia, ordenagailuarekin -tablet edo mugikorrarekin ere bai- hainbeste denbora eserita egon ordez, kanpora ateratzea kirola egitera. Baina ez dakizue zenbat eta zenbat kostatzen zaidan, hain goxo egoten naiz ni garai honetan etxe barruan…\nJoan den egunean Iñakirekin topo egin nuen. Informatikako kontuetan hobeto aritzen dela esan zidan. Berak mendia gogoko eduki izan du betidanik. Egunero pare bat ordu ematen dituen pertsona horietako bat da Iñaki. Ea animatzen naizen egunen batean esan zidan… Nik… ez dakit zer esan, ez naiz oso mendizalea, baina tira, berarekin egoteagatik -ez pentsatu ez dena- eta batez ere medikuak esandakoari kasu egiteagatik, baietz esan bait nion.\nMendiko irteera polita izan zen. Oso ondo. Tira, bost minutura erabat arnasestuka nebilen, baina apur bat gehiago eutsi nuen Iñakiri atseden hartzeko esan nion arte. Orduan ohartu nintzen honek behin eta berriz mugikorra begiratzen zuela. Honek, ibilbidea ez zekiela esan zidan, baina lasai egon nintekeela, den-dena Wikiloc-ekin konprobatzen zuela. Nik Wikipedia ezagutzen nuen, entziklopedia askea, baina hau… ezer gutxi. Smartphonetarako tresna interesgarria dela aipatu zidan, mendian galdu gabe ibilbide berriak ezagutzeko, GPSak markatzen duena jarraiturik soilik. KZgunean ikastaro bat egina zuela ere bai… Ez dakit esandakoa sinistu behar dudan Iñaki, esan nion apur bat kezkatuta.\nZorionez arrazoia zuen. Etxera heltzerakoan, KZgunean ikastaro bat zegoela ikusi nuen: “Wikiloc, sortu eta partekatu kanpoko ekintzen ibilbideak” deiturikoa. Eta halaxe da, izan ere, Wikiloc-en bidez, jendeak, mendian egindako ibilbidea beste erabiltzaileekin partekatzen du, komunitate aske bat sortuz. Ez al zaizue harrigarria iruditzen? GPS ibilbide ezberdinak daude, bizikletan trebatzeko, xenda zaletasuna burutzeko, bakarka zein taldean aritzeko… Eta adi ze, dirudienez, tresna mundu osoan zehar baliagarria delako. Beraz, kanpora bidaiatzen badut bertan ere erabili dezaket.\nIkastaroan izena ematea erabaki dut. Urruneko formakuntza bat da. Bi astekoa. Auskalo, agian hemendik gutxira neuk ere egindako ibilaldiak partekatzen ditut Wikiloc-en. Ikusiko du medikuak kontsultatik pasatzen naizenean… Gero arte!\nKanpoko ibilaldiak sortu eta partekatu nahi? Eman izena KZguneak antolatutako Wikiloc-eko ikastaroan!\nNork KZgunea| 2019-01-30T11:36:08+00:00\t2018/01/25|Informatika eta Teknologi berriak|Iruzkinik gabe\nErosketaren zerrenda egiteko App-ak\nKonekta zaitez zure ordenagailura zure smartphonetik\nInformatika eta Teknologi berriak (394)\nInternet y nuevas Tecnologías (1)\nGeruzak eta Kanalak GIMP-en


Iparrorratza, unibertsitateko doako orientazio-zerbitzua Sustatu.eus - Teknologia albisteak\n2010-11-25 : 08:11\nIparrorratza zerbitzua Unibertsitatea.net atariaren barnean kokatzen den zerbitzua da, 2008ko otsailean martxan jarri eta orduz geroztik ia 500 galderari erantzuna eman diena.\nIparrorratza, unibertsitateko ikasketen gaineko zalantzak bideratzeko gunea da. Unibertsitatera sartzear dauden, unibertsitatean dauden eta unibertsitatea bukatzear dauden ikasleei dago bereziki zuzendua. Bere alorrean bakarra da Iparrorratza: euskaraz, doakoa, online, pertsonalizatua... eta erantzuna ematerakoan inpartziala.\nErabiltzaileak Galdera egin botoian klik egin eta modu errazean bideratu dezake bere galdera (Galdera egiteko aholkuak atala bisitatzea lagungarria izan daiteke galdera formulatzerako orduan). Unibertsitatea.net atariko orientazio-taldeak ahalik eta azkarren emango dio erantzuna galderari eta galdetzaileak helbide elektronikoan jasoko du erantzuna. Galdera publikoa denean argitaratu egingo da. Bestalde, eginda dauden galdera-erantzunetan ere informazio baliagarria aurkitu dezake erabiltzaileak hitz bidezko bilaketa eginez edo galdera ohikoenen FAQ atalean kontsulta eginez.


Udalak herritarren laguntza eskatu du Mundumira antolatzeko — Elgetako UdalaTelegram GlyphTelegram Glyph\nUdalak herritarren laguntza eskatu du Mundumira antolatzeko\n2011-03-15T15:15:00+01:00 2011-03-15T15:15:00+01:00 2011-03-15T15:15:00+01:00\nEguaztenean, hilak 9, elkartu zen lehenengo aldiz Mundumira batzordea. Hogei bat lagunen aurrean antolatzaileek egitarauaren zirriborroa eta guneak non kokatzea pentsatu duten azaldu zuten. Zirkulazioa bideratzeko eta garbiketa lanak egiteko beharko da herritarren laguntza.\nMaiatzaren 28rako eta 29rako antolatu dira ekitaldi nagusiak. Mundumirako agertoki nagusia Herriko Plazan egongo da eta Gudarien bidean zirkulazioa itxita egongo da. Salbador kalean gastronomia azokako postuak egongo dira; Gudarien bidean mendi eta senderismo azoka; San Roke kalean artisautza azoka egongo da eta gobernuz kanpoko erakundeen elkartasun azoka Maalan.\nUmeen gunea frontoiko kantxan egongo da eta akanpatzeko lekua ipiniko dute gaztetxearen beheko aldean. Frontoian Euskal Herriko boulder txapelketa jokatuko da eta autokarabanendako gunea El Casco enpresaren inguruan kokatuko dute, Pagatza industrialdean. Aparkaleku nagusia ere Pagatzan egongo da; 750 aparkaleku zenbatu dituzte.\nZabalik dago apirilaren 1era arte Mundumiran laguntzeko izenemate epea. Udalak aurreikusten du 80 herritar beharko direla txanda guztiak betetzeko. Hurrengo batzarra apirilaren 7an egingo dute.


“Lana ongi egin nahi duzu, baina ezin duzu. Zaila da eramateko” | “Lana ongi egin nahi duzu, baina ezin duzu. Zaila da eramateko” – iparraldekohitza\n“Lana ongi egin nahi duzu, baina ezin duzu. Zaila da eramateko”\nPhilippe Monguillot autobus gidariaren heriotzak giro nahasia utzi du Chronoplus sareko lankideen artean, Ekaitz Bergaretxeren hitzetan. Azken urteetan izan duten lan baldintzen okertzea azpimarratu du.\nBaionako hiriguneko Chronoplus autobus sareko gidaria da Ekaitz Bergaretxe (Baiona, 1971). Joan den astean hil zen Philippe Monguillot lankidea, lanean zegoela jipoi bat jaso ondoren. Horretaz, eta langileek bizi dituzten baldintzez mintzatu da Hitza-rekin\nGiro nahasia. Pena, haserrea; erasotzaileekiko, zuzendaritzarekiko. Eta batzuek diskurtso xenofobo eta arrazistak izan dituzte; bereziki, gertakari horren ondotik.\nBeti izan dira. 350 langileko enpresa bat gizartearen lagin bat da. Aurkitzen ditugu edonon aurkitu ditzakegun jendeak. Erasoa gertatu baino bi aste lehenago, zuzendariari idatzi nion; bereziki, pertsona batek halako diskurtsoa izan zuela, eta zerbait egin zezala eskatzeko. Gutun bat idatzi zuen, errateko ez zela eskubiderik horrelako diskurtsoetarako, zigortua izan zitekeela. Ez da berria. Gertakarien ondotik areagotu da.\nGoizean, etxean nintzela, SMS bat jaso nuen, erranez lantokian zelula psikologiko bat ezarri zutela behar zutenentzat; besterik gabe. Deitu nuen, zer zen galdetzeko. Erran zidaten lankide bati eraso egin ziotela eta garuneko heriotza zuela. Arratsalde hasieran lanera hurbildu nintzen, naturalki. Lankide bat gurutzatu, eta hala erran zidan: “Hilik dago”. Artean, ordu horietan guzietan, zuzendariaren komunikazio bakar bat ere ez zen izan; lankidearen berririk ere ez. Jendeak jakin behar zuen zer gertatzen zen; informazioak nahi genituen; eta, zuzendaritzarengandik ez genuen jasotzen.\nHarreman gehienak zuzendaritzarekin eta sindikatuetako ordezkariekin izan zituzten. Frantziako Garraio ministroa etorri zenean, ez nengoen, eta, Barne ministroa etorri zenean, ez nintzen harengana hurbildu. Niretzat, inportanteagoa da hemengo hautetsiek mezua ulertzea, egoeraz jabetzea, eta, hortik, behar diren neurriak hartzea.\nOstiralean, sindikatuek akordioa izenpetu zutelarik, biltzar nagusi moduko bat egin genuen kanpoan. FO ordezkari batek hitza hartu zuen, errateko urteak daramatzagula baliabide gehiago eskatzen. Eta errepikatzen zuen: langile batek lan baldintza txarrak dituenean, zerbait gertatzen bada, nekearengatik edo beste, izan dezakeela jarrera ez erabat egokia, egoeraren aurrean. Uste dut hori gauza inportantea dela. Orain arte, izan ditut talka txikiak erabiltzaile batzuekin; Philippek egin zuen bezala, nire bolantetik atera, eta jendearengana joan izan naiz. Orain arte ongi pasatu da, lortu izan dut gauzak lasaitasunez eramatea. Nekatuagoa izan banintz, beharbada ez nuen hain jarrera egokia izanen. Elementu inportantea da.\nKontratuak, ordutegiak… Zein dira gidarien lan baldintzak?\nAski gogorrak dira. Enpresan berriki sartuak, ia sistematikoki, Baionako joan-jinkarian ezartzen dituzte, baina hor ez dute beste gidarien kontratu bera. Soldata txikiagoa da, ez baitute dirurik kudeatu behar. Eta ordutegi aldetik, ofizialki 35 orenetan dira, baina orduak pilatzen dituzte, gidari aski ez dagoelako. Gero eta jende gehiago geldialdian dago. Langileen egutegia eramaten duenak zailtasunak ditu jendeari oporrak emateko. Aspalditik hor gaudenek, kontratu finko eta mugagabearekin, protesta egiten dugu, baina sartu berria dena ez da ausartzen. Orduak metatzen dituzte, metatzen eta metatzen… Kopuru ikaragarriak.\nZenbaki batzuk emanen dizkizut. 2010 inguruan, ni bezalako gidari batek, egun oso batean batez bestean 110-120 kilometro egiten zituen hirian. Iaz, zerbitzu batzuetan, ordu kopuru berarekin 170 kilometro. Hori produktibitatea deitzen da. Ordu kopuru berean, kasik %50 gehiago. Asko da. Horretara iristeko, linea bukaeran pausa denbora txikiagoak ditugu, linean gaudelarik erritmo azkarragoa ezartzen digute, eta horrek ondorio asko ditu, gidariengan, baina baita erabiltzaileengan ere.\nAutobus bati erritmo bat eskatzen badiozu, baina, trafikoagatik edo beste, ezin badu atxiki, beranta hartzen du. Bi, hiru edo bost minutu bada, tira. Baina pixkanaka metatzen doa, eta gertatu izan da, bereziki uda partean, edo obra handiak izan direnean, ordu bateko edo gehiagoko beranta izatea. Zure lana ongi egin nahi duzu, baina ezin duzu. Eta hori zaila da eramateko.\nEnpresa kudeatzailearen aldaketa izan zen. Sarea Euskal Elkargoarena da, baina duela urte batzuk erabaki zuten kudeaketa enpresa pribatuei ematea. Zazpi urteko merkatuak dira. Eta, lehia irabazteko, hautetsiei ahal bezain proposamen merkea egiten diete. Gero, baldintza horiek betetzeko, dirua aurrezteko, langileengan eragiten dute. Veolia iritsi zenean, baldintzak anitz okertu ziren; gainsariak kendu zizkiguten. Bat-batean, urtean, gidari bakoitzak 800 eta 1.000 euro artean galtzen zituen. Ordu gehiago, kilometro gehiago, autobusak gero eta okerrago, konpondu gabe… Orain Keolis sartu da, baina ez dute ezer aldatu.\nOrekak partekatuak dira, erabat. Elkargoarena, bai; zuzendaritzarena ere, bereziki; sindikatuena ere bai. Nik erraten diet urteetan utzi dugula egoera ozpintzen, okertzen. Eta finean gidariena ere: ez baitugu jakin taldean funtzionatzen behar zen bezala. Ardura oso partekatua da.


Lebariok estrategia berri bat proposatu du Mexikon, epe ertainean Amerikako merkatuan sartzeko asmoarekin - SPRI\nDuela 15 urte Iurretan kokatutako Lebario enpresa bizkaitarrak nazioartekotzearen aldeko estrategia berria definitu zuen, Europa ekialdean eta Mexikon lantegi berriak ireki baitzituen. Hori horrela, 120 lanpostu baino gehiago sortu zituen, horietatik 50 euskal egoitzan. Gaur egun, aluminioa eta magnesioa injektatzeko moldeak diseinatu eta eraikitzen ditu, 4.500 tona arteko makinentzat; automobilgintzan eta balio erantsi handiko produktuetan espezializatuta dago, eta bere hurrengo helburua sektorean erreferente bihurtzea da.\nBere merkatu nagusia Europakoa da, non euskal enpresak automobilgintzaren sektoreko herrialde liderrentzat lan egiten duen. Jon Kepa Idoyaga Lebarioko zuzendari nagusiak aurreratu duenez, “oraintxe bertan estrategia berri bat garatzen ari gara Mexikon, epe ertainean merkatu amerikarrean sartzea ahalbidetuko diguna”.\nEnpresa 1967an sortu zen, eta automobilgintzaren sektoreko enpresa nagusientzat lan egiten du, “eraikitzaileentzat zuzenean edo hornitzaile nagusientzat”, Jon Kepa Idoyagak aitortu duenez. Horretarako, aluminioa injektatzeko moldeak eta piezak automatikoki ekoizteko erabiltzen dituzten prozesuan laguntzeko tresnak diseinatu, fabrikatu, prestatu eta mantentzen dituzte. “motorra, abiadura-kaxa eta ibilgailuaren egituraren zati handi bat osatzen duten piezak dira”, adierazi du zuzendari nagusiak.\nGainera, aluminioa eta magnesioa injektatzeko moldea ekoizten du, “motorraren zilindro-blokerako, gama altuko kanbio-kaxetarako eta egiturazko piezetarako” espezializatua.\nBerrikuntzaren aldeko apustu nabarmena\nAutomobilgintzaren sektorea punta-puntakoa da, eta horregatik enpresek berrikuntzak egin behar dituzte soluzio berrien bila. “Berrikuntzaren aldeko apustua egiten dugu, sektoreko enpresekin lankidetzan arituz tokiko, estatuko eta nazioarteko proiektuen garapenean”, adierazi du zuzendari nagusiak.\nIldo horretan, Iurretako enpresak Eusko Jaurlaritzak bultzatutako hainbat programatan parte hartu du, batez ere berrikuntzan eta nazioartekotzean. “Gaur egun SPRI Taldea gure bidelaguna da garapenerako eta lehiakortasunerako bidean”, aitortu du Jon Kepa Idoyagak.